title: Peili (vuoden 1975 elokuva)

text: Peili (, "Zerkalo") on vuonna 1975 valmistunut neuvostoliittolaisen Andrei Tarkovskin ohjaama elokuva. Väljästi omaelämäkerrallinen filmi sekoittaa lapsuuden muistoja ja autenttista uutiskuvastoa sekä tekijän isän Arseni Tarkovskin runoja. Pääosissa ovat Margarita Terehova, Ignat Daniltsev, Tarkovskin vaimo Larissa Tarkovskaja, Alla Demidova ja Anatoli Solonitsyn. Alkuperäismusiikin on säveltänyt Eduard Artemjev.


title: Peili (vuoden 1975 elokuva)

text: Juonielokuvan konventioista poikkeavaa kerrontaa on verrattu kirjallisuuden tajunnanvirtatekniikkaan. Runollinen ja symbolinen elokuva luetaan "Andrei Rublevin" ohella yhdeksi tekijänsä parhaista elokuvista. "Peiliä" on sanottu kaikkien aikojen kauneimmaksi elokuvaksi. Se sijoittui maailman yhdeksänneksi parhaaksi elokuvaksi "Sight and Soundin" elokuvaohjaajien äänestyksessä vuonna 2012. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.


title: Prothin teoreema

text: Prothin teoreema on lukuteoreettinen lause, jonka avulla voidaan testata, onko annettu Prothin luku alkuluku.


title: Prothin teoreema

text: Jos formula_1 on Prothin luku, eli muotoa formula_2, missä formula_3 on pariton kokonaisluku ja formula_4, ja on olemassa sellainen kokonaisluku formula_5, että


title: Prothin teoreema

text: niin Prothin lauseen mukaan formula_1 on alkuluku.


title: Prothin teoreema

text: Tällaista alkulukua kutsutaan Prothin alkuluvuksi.


title: Prothin teoreema

text: Prothin lause tarjoaa käytännöllisen menetelmän sen testaamiseksi, onko Prothin luku alkuluku. Jos nimittäin formula_1 on alkuluku, umpimähkään valittu formula_5 toimii noin 50 prosentin todennäköisyydellä.Muutama ensimmäinen Prothin alkuluku :


title: Prothin teoreema

text: Suurin tunnettu Prothin alkuluku on Seventeen or Bust -projektin löytämä 19249 · 2 + 1. Siinä on 3918990 numeroa ja se on suurin tunnettu alkuluku, joka ei ole Mersennen alkuluku.


title: Prothin teoreema

text: Ranskalainen matemaatikko François Proth (1852 - 1879) julkaisi teoreeman vuoden 1878 tienoilla.


title: C’mon C’mon

text: C’mon C’mon on Tean ensimmäinen single hänen toiselta "Hey C’mon!" -nimiseltä sooloalbumiltaan. Kappale sai ensisoittonsa 27. heinäkuuta 2008 The Voicella. Samana päivänä single ostettavissa digitaalisesti. Fyysinen versio singlestä julkaistiin 1. syyskuuta 2008. Kappale on Tea Hiillosteen ja Jarkko Ehnqvistin käsialaa. Kappaleella vierailee rockyhtye Hurriganesin laulaja Remu Aaltonen.


title: C’mon C’mon

text: Kappaleesta tehtiin musiikkivideo, joka sai ensiesityksensä The Voicen My Voice -kanavalla 27. elokuuta 2008.


title: François Proth

text: François Proth (1852–1879) oli ranskalainen itseoppinut matemaatikko ja maanviljelijä, joka asui lähellä Verdunia. Hän julkaisi neljä alkulukuihin liittyvää teoreemaa, joista kuuluisin on vuoden 1878 tienoilla julkaistu Prothin teoreema. Mainittuun teoreemaan liittyvät Prothin luvut on nimetty hänen mukaansa.


title: Lohikäärmeen vuosi (elokuva)

text: Lohikäärmeen vuosi () on Michael Ciminon ohjaama, vuonna 1985 ensi-iltansa saanut rikoselokuva, jonka keskeisissä rooleissa nähdään Mickey Rourke, Ariane Koizumi ja John Lone. Käsikirjoituksen Cimino laati yhdessä Oliver Stonen kanssa Robert Daleyn romaanin pohjalta.


title: Lohikäärmeen vuosi (elokuva)

text: Mickey Rourke esittää elokuvassa Stanley Whitea, omapäistä poliisiupseeria ja Vietnamin veteraania, joka komennetaan New Yorkin Chinatowniin. Hän tekee rikollisuuden kitkemisestä kiinalaiskaupunginosasta missionsa. John Lone esittää Joey Taita, nuorta gangsteria, joka raivaa häikäilemättömästi tietään kohti kiinalaistriadien huippua.


title: Lohikäärmeen vuosi (elokuva)

text: "Lohikäärmeen vuoden" vastaanotto oli hyvin kaksijakoinen. Se asetettiin ehdolle vuoden 1985 Raspberry-palkinnon saajaksi muun muassa huonoimpana elokuvana. Toisaalta ranskalainen elokuvalehti Cahiers du cinéma nosti sen vuoden kymmenen parhaan elokuvan listalleen.


The On-Line Encyclopedia of Integer Sequences (OEIS) on laaja internet-tietokanta kokonaislukujonoista. OEIS:ää ylläpitää matemaatikko Neil Sloane. Tietokanta on suosittu sekä ammattimatemaatikoiden että matematiikkaharrastajien keskuudessa.


title: On-Line Encyclopedia of Integer Sequences

text: Jokaisella tietokannan lukujonolla on oma yksilöivä A-numero. Esimerkiksi alkuluvut ovat .


title: Vaaksiaiset

text: Vaaksiaiset ("Tipulidae") eli vaapsahaiset on sääskiin kuuluva kaksisiipisten heimo, johon kuuluu yli 14 000 lajia. Se on suurin kaksisiipisten heimo. Täysikasvuiset vaaksiaiset ovat tyypillisesti siroja ja erittäin pitkäjalkaisia lentäjiä, joiden siipien kärkiväli on keskimäärin 10–65 millimetriä, joillain Holorusia-suvun yksilöillä jopa 11 cm.


title: Vaaksiaiset

text: Pohjoisissa murteissa hyönteistä on kutsuttu kirsisääskeksi. Myös joissakin murteissa käytetään nimiä hankisääski tai harakrankka.


title: Vaaksiaiset

text: Vaaksiaiset eivät pistä eivätkä pure. Aikuisena ne ovat joko kokonaan syömättä tai juovat mettä. Vaaksiaisen toukat syövät kasveja, matoja ja pieniä toukkia. Ne ovat muiden eläinten saaliseläimiä ja merkityksellisiä ravinteiden kierrossa.


title: Vaaksiaiset

text: Aiheesta väitelleen Jukka Salmelan mukaan Suomessa on havaittu 338 vaaksiaislajia. Lajirunsaus on suurimmillaan eteläisessä Suomessa.


title: Vaaksiaiset

text: Suomesta Kittilästä löytyi keväällä 2012 uusi vaaksiainen, "Tipula recondita".


title: Anorthosis Famagusta FC

text: Anorthosis Famagusta FC on Kyproksen Larnakassa toimiva jalkapalloseura. Se on perustettu vuonna 1911, ja pelaa tällä hetkellä Kyproksen pääsarjassa.


title: Anorthosis Famagusta FC

text: Kaudella 2008–2009 Anorthosis selviytyi Mestarien liigan lohkovaiheeseen ensimmäisenä kyproslaisena joukkueena liigan historiassa.


title: Looking Glass EP

text: Looking Glass on kanadalaisen The Birthday Massacren single/EP. Toisin kuin yhtyeen edellinen single, "Red Stars", "Looking Glass" julkaistiin muussakin kuin digitaalisessa muodossa. Nimikkokappaleen lisäksi EP sisältää remixit kappaleista "Red Stars", "Weekend" ja "Falling Down" sekä kolme uutta kappaletta, joista yksi on cover-versio Tommy James and the Shindellsin kappaleesta "I Think We’re Alone Now". EP sisältää myös "Looking Glassin" musiikkivideon.


title: Walking with Strangers

text: Walking with Strangers on kanadalaisen The Birthday Massacre -yhtyeen kolmas albumi, joka julkaistiin Pohjois-Amerikassa 11. syyskuuta 2007 ja Euroopassa 21. syyskuuta.


title: Walking with Strangers

text: Kappale ”To Die For” on uudelleenäänitetty versio yhtyeen ensimmäisen albumin samannimisestä kappaleesta.


title: Violet (albumi)

text: Violet on kanadalaisen The Birthday Massacren toinen albumi. Se julkaistiin ensin EP:nä ja myöhemmin kokopitkänä albumina vuonna 2004. LP-versioon on lisätty joitakin uudelleenmasteroituja kappaleita yhtyeen ensimmäiseltä "Nothing and Nowhere" -albumilta.


title: Nothing and Nowhere

text: Nothing and Nowhere on kanadalaisen The Birthday Massacren ensimmäinen albumi, joka julkaistiin 23. heinäkuuta 2002. Suuren kysyntänsä vuoksi siitä julkaistiin uusintapainos vuonna 2004. Albumista tehtiin vielä kolmas painos vuonna 2007.


title: Nothing and Nowhere

text: ”To Die For” -kappaleen uusintaversio on yhtyeen "Walking with Strangers" -albumilla.


title: The Birthday Massacre

text: The Birthday Massacre (usein lyhennetty "TBM") on vuonna 1999 perustettu kanadalainen synth rock -yhtye. Yhtye toimi aluksi nimellä Imagica.


title: The Birthday Massacre

text: "The Birthday Massacre" aloitti toimintansa Londonissa, Ontariossa nimellä Imagica. Siihen aikaan yhtyeeseen kuuluivat Chibi (laulu), Rainbow (kitara ja ohjelmointi), Michael Falcore (kitara) ja J. Aslan (basso). Dank soitti koskettimia ja O.E. liittyi yhtyeeseen soittamaan rumpuja konserteissa. Pian yhtye julkaisi rajoitetun painoksen demon.


title: The Birthday Massacre

text: Vuonna 2001 Dank jätti yhtyeen ja muu yhtye siirtyi Londonista Torontoon. Siellä yhtye äänitti toisen demonsa, joka sisälsi viisi kappaletta. Pian tämän jälkeen yhtye muutti nimensä The Birthday Massacreksi. Kesäkuussa 2002 he julkaisivat omakustanteena "Nothing and Nowhere" -albumin. Vuonna 2003 Adm liittyi yhtyeeseen kosketinsoittajaksi ja Rhim rumpaliksi.


title: The Birthday Massacre

text: 20. heinäkuuta 2004 The Birthday Massacre julkaisi yhdeksän kappaletta sisältävän EP:n, "Violetin" ja saman vuoden lopussa "Nothing and Nowhere" julkaistiin uudella kuvituksella. Pian tämän jälkeen Adm jätti yhtyeen omien sooloprojektiensa vuoksi. Vuoden 2004 syksyllä yhtye sai levytyssopimuksen saksalaiselta Repo Recordsilta ja "Violet" julkaistiin Euroopassa remasteroituna ja uusia kappaleita sisältävänä.


title: The Birthday Massacre

text: Vuonna 2005 yhtye allekirjoitti levytyssopimuksen Metropolis Recordsin kanssa. Silloin "Violet" julkaistiin Yhdysvalloissa, Kanadassa, Britanniassa ja Etelä-Amerikassa. Owen liittyi soittamaan koskettimia konserteissa ja saman vuoden elokuussa yhtye teki pitkän kiertueen. Samoihin aikoihin yhtye julkaisi myös DVD:n "Blue", joka sisältää kyseisen kappaleen musiikkivideon sekä haastatteluita ja muuta aiemmin julkaisematonta materiaalia.


title: The Birthday Massacre

text: Vuoden 2006 alussa The Birthday Massacre teki Pohjois-Amerikan-kiertueen, joka sisälsi konsertteja Yhdysvalloissa, Kanadassa ja Meksikossa. Kiertue kantoi nimeä ”Broken Minds Tour”. Yhtye kiersi saman vuoden kesällä myös Euroopassa.


title: The Birthday Massacre

text: Kesäkuussa 2007 yhtye ilmoitti tekevänsä uutta albumia, ja että yhtyeen basisti Aslan Osiris oli jättänyt yhtyeen sooloprojektiensa vuoksi. Aslanin paikan basistina otti rumpali O.E. Ensimmäiset uudet kappaleet julkaistiin Vampirefreaks.comissa sekä MySpacessa, ”Kill the Lights” 1. tammikuuta 2007 ja ”Looking Glass” 1. elokuuta 2007.


title: The Birthday Massacre

text: 11. syyskuuta 2007 yhtye julkaisi "Walking with Strangers" -albumin Pohjois-Amerikassa. Euroopassa albumi julkaistiin 21. syyskuuta ja Isossa-Britanniassa 22. lokakuuta.


title: The Birthday Massacre

text: Toukokuussa 2008 yhtye julkaisi EP:n "Looking Glass", joka sisältää nimikkokappaleen lisäksi seitsemän kappaletta. Yhtye teki albumin julkaisun kunniaksi kiertueen Mindless Self Indulgencen kanssa.


title: The Birthday Massacre

text: Yhtye esiintyi 29. heinäkuuta 2009 Nosturissa, ensimmäistä kertaa Suomessa.


title: The Birthday Massacre

text: Seuraava albumi "Pins and Needles" julkaistiin 14. syyskuuta 2010. 9. elokuuta 2011 julkaistiin EP "Imaginary Monsters", joka sisältää kolme uutta kappaletta ja viisi remixattua versiota "Pins and Needlesin" kappaleista.


title: The Birthday Massacre

text: Vuonna 2012 yhtye julkaisi täyspitkän albumin nimeltään "Hide and Seek". Albumilta ei julkaistu yhtäkään virallista singleä, mutta albumin markkinoinnin yhteydessä yhtye järjesti videokilpailun, jossa fanit saivat tehdä oman musiikkivideonsa mihin tahansa uuden levyn kappaleista.


title: The Birthday Massacre

text: Vuonna 2013 yhtye ilmoitti työstävänsä uutta albumia ja helmikuussa 2014 se ilmoitti albumin rahoituksen järjestyvän joukkorahoituksen avulla. Fanit saivat lahjoittaa rahaa tai ostaa fanituotteita ja keräilykappaleita, kuten signeerattuja postikortteja, uuden albumin tai maskin Looking Glass -videosta tukien samalla albumin tekoa. Yhtye sai tarvittavan rahoituksen kasaan alle 24 tunnissa. 29. heinäkuuta yhtyeen manageri ilmoitti uuden "Superstition"-nimisen albumin ilmestyvän 11. marraskuuta 2014.


title: Hunerik

text: Hunerik (k. 23. joulukuuta 484) oli vandaalien kuningas vuosina 477–484. Hän seurasi valtaistuimella isäänsä Geiserikia. Hunerik oli naimisissa keisari Valentinianus III:n tyttären Eudocian kanssa, ja heillä oli yksi lapsi, Hilderik.


title: Hunerik

text: Hunerik ei isänsä tavoin pyrkinyt laajentamaan vandaalien valtakuntaa, vaan keskittyi sisäpolitiikkaan. Hunerik oli kiihkeä areiolaisuuden kannattaja ja vainosi valtakunnan katolisia. Hän yritti takavarikoida katolisten omaisuuden valtiolle, mutta ei täysin onnistunut siinä, sillä Bysantti vastusti aikeita voimakkaasti. Hunerik myös erotti katolisia piispoja viroistaan ja karkotti joitakin heistä Korsikaan.


title: Hunerik

text: Vandaalit säilyttivät vielä Hunerikin aikana läntisen Välimeren herruuden, mutta Pohjois-Afrikassa maurit onnistuivat jo valloittamaan joitakin vandaalien raja-alueita.


title: Riitta Immonen

text: Riitta Immonen (13. toukokuuta 1918 Ilomantsi – 24. elokuuta 2008 Helsinki) oli suomalainen muotitaiteilija ja suomalaisen muodin grand old lady.


title: Riitta Immonen

text: Suunnittelijana alun perin itseoppinut Immonen perusti muotisalongin talvisodan aikana, ja salongista kehittyi suomalaisissa mittasuhteissa merkittävimpiin kuuluva muotihuone. Hän suunnitteli vuosikymmenien aikana julkisuuden henkilöiden pukuja ja muun muassa Armi Kuuselan kilpailuasut. Sylvi Kekkonen kuului hänen asiakkaisiinsa.


title: Riitta Immonen

text: Immonen oli perustamassa Marimekkoa Armi Ratian ja tämän miehen kanssa, ja Marimekon ensimmäisen näytöksen mallisto oli hänen suunnittelemansa. Puuvillavaatteiden suunnittelua hän ei sittenkään pitänyt omana alanaan ja myi osakkeensa pois. Hän perusti 1955 suunnittelemiaan valmisvaatteita myyvän Cinderella Oy:n ja sen toiminnan päätyttyä ateljeensa yhteyteen 1968 omalla nimellään toimivan boutiquen. Ateljee oli suurin Helsingin muotisalongeista ja työllisti parhaimmillaan noin 30 henkilöä. Se toimi vuoteen 1985.


title: Riitta Immonen

text:
Immonen piti 1954–1966 muodin kysymys- ja vastauspalstaa "Eeva"-lehdessä. Hänelle myönnettiin taiteilijaeläke vuonna 1983. Hänen pukujaan on muun muassa Suomen Kansallismuseon, Designmuseon ja Helsingin yliopistomuseon kokoelmissa.
Riitta Immosen elämäkerran on kirjoittanut filosofian tohtori, Helsingin yliopiston käsityötieteen lehtori Ritva Koskennurmi-Sivonen. Teos julkistettiin Immosen 90-vuotispäivänä 13.5.2008 Design-museossa järjestetyn Immosen pukujen näyttelyn avajaisissa, joissa Immonen oli läsnä.


title: Riitta Immonen

text: Immosen poika on Ilkka Immonen (s. 1944), joka on toiminut muodin parissa nuoresta pitäen.


title: Kopiolääke

text: Kopiolääke on lääke, jota ei ole osoitettu bioekvivalentiksi alkuperäisvalmisteen kanssa. Kopiolääkkeitä ei ole myynnissä Suomessa, mutta melko paljon internetissä ja esimerkiksi Etelä-Euroopassa. Suomessa käytetään toisinaan virheellisesti termiä kopiolääke, vaikka tarkoitetaan rinnakkaislääkkeitä.


title: Xaignabouli

text: Xaignabouli eli Sayabouly () on Laosin provinssi, joka sijaitsee maan itäosassa. Sen pinta-ala on 16 389 neliökilometriä- Vuoden 2015 väestönlaskennassa siellä oli 381 300 asukasta. Se rajoittuu lännessä Mekong-jokeen Thaimaahan. Alue syntyi kun se liitettiin vuonna 1904 Siamista Ranskan Indokiinaan. Alue kuului viisi vuotta 1940-luvulla Thaimaalle, mutta Laosin itsenäistyttyä vuonna 1949 alue on kuulunut sille.


title: Xaignabouli

text: Xaignaboulin alueella asuu noin 75 prosenttia maan kaikista noin 560:stä luonnonvaraisesta aasiannorsusta.


title: Xaignabouli

text:
Xaignabouli jakautuu yhteentoista piirikuntaan, jotka toimivat paikallishallinnon alaisuudessa.
Ne ovat Sayabouly, Khop, Hongsa, Ngeun, Xienghone, Phiang, Paklay, Kenethao, Saysathan, Botene ja Thongmixay.


title: Rautaa rajan taa

text: Rautaa rajan taa on humoristinen musiikkidokumenttielokuva suomalaisen metallin ja raskaan rockin menestyksestä ulkomailla. Elokuvan tärkeimpiä aiheita ovat Suomen valtion tuet musiikille ja raskaan musiikin nykyinen suosio Suomessa.


title: Rautaa rajan taa

text: Rautaa rajan taa kertoo dokumentinomaisesti ohjaaja Kalle Kujalan tutustumisesta raskaan musiikin maailmaan. Tarina alkaa Malmilta ja päätyy Amsterdamin kautta New Yorkiin Kujalan seuratessa kamera- ja äänimiehineen yhtyeiden liikkeitä maailmalla. Matkan aikana Kujala tapaa useita maineikkaita metalliyhtyeitä ja esittää kysymyksiä raskaan musiikin olemuksesta, tekemisestä ja vaikutuksista.


title: Rautaa rajan taa

text: Elokuva käsittelee myös raskaan musiikin asemaa tuotteena ja tärkeänä viennin alueena, ja sen tukemista verovaroin. Haastattelun antaa esimerkiksi elinkeinoministeri Mauri Pekkarinen


title: Rautaa rajan taa

text: Elokuvassa esiintyvät muiden muassa yhtyeet Amorphis, Sonata Arctica, Korpiklaani, Hanoi Rocks ja Dauntless sekä artisteista Tuomas Holopainen ja Eicca Toppinen.


title: Rautaa rajan taa

text: Elokuvan kuvaukset alkoivat joulukuussa 2007 ja päättyivät heinäkuussa 2009. Sen levityksestä vastasi Finnkino.


title: Rautaa rajan taa

text: Elokuvaa kuvattiin Brysselissä, Amsterdamissa, Milanossa, New Yorkissa sekä Tukholmassa. Elokuvateattereissa "Rautaa rajan taa" sai ainoastaan 306 katsojaa.


title: Marina Koševaja

text: Marina Vladimirovna Koševaja (, 1. huhtikuuta 1960 Moskova) on venäläinen, entinen uimari ja olympiavoittaja, joka edusti urallaan Neuvostoliittoa. Hän osallistui 16-vuotiaana vuoden 1976 kesäolympialaisiin Montréalissa, jossa hän voitti olympiakultaa 200 metrin rintauinnissa sekä pronssia 100 metrin rintauinnissa. Hänen 200 metrin voittoaikansa 2.33,35 oli myös uusi maailman- sekä olympiaennätys. Koševaja on 167 senttimetriä pitkä ja hän painoi aktiiviurallaan 58 kilogrammaa.


title: Edvald Boasson Hagen

text: Edvald Boasson Hagen (s. 17. toukokuuta 1987 Rudsbygd, Norja) on norjalainen maantiepyöräilijä, joka edustaa UCI World Tour -tasolla kilpailevaa Dimension Data -tallia. Hän aloitti ammattilaisuransa vuonna 2008.


title: Edvald Boasson Hagen

text: Boasson Hagen voitti vuoden 2009 Gent–Wevelgem-klassikon kukistettuaan loppukirissä irtiottokumppaninsa Aljaksandr Kutšynskin. Saman vuoden Italian ympäriajossa hän voitti seitsemännen etapin oltuaan loppukirissä paras viiden miehen kärkiryhmästä. Uransa ensimmäisen etappikilpailun kokonaisvoiton Boasson Hagen otti Eneco Tourissa vuonna 2009. Myöhemmin samana vuonna hän voitti Britannian ympäriajon kokonaiskilpailun neljän etappivoiton myötä. Ranskan ympäriajossa 2011 Boasson Hagen voitti kilpailun pisimmän, kuudennen etapin sekä Pineroloon päättyneen 17. etapin. Valkenburgin MM-kilpailuissa 2012 hän sai maantieajossa hopeaa neljä sekuntia Philippe Gilbertille hävinneenä. Ranskan ympäriajossa 2017 hän voitti Salon-de-Provenceen päättyneen 19. etapin.


title: Edvald Boasson Hagen

text: Boasson Hagen on voittanut Norjan aika-ajomestaruuden 2007–2011, 2013, 2015–2018 sekä maantieajomestaruuden 2012, 2015 ja 2016.


title: Toini Topelius

text: Toini Mathilda Topelius (14. maaliskuuta 1854 Helsinki – 24. lokakuuta 1910 Ljan, Norja) oli suomalainen toimittaja ja nuortenkirjailija. Hän käytti nimimerkkejä "-d", "Saga", "Saima H." ja "Tea".


title: Toini Topelius

text: Toini Topeliuksen vanhemmat olivat kirjailija Zacharias Topelius ja Emilie Lindqvist. Hän kävi yhdessä sisarensa Evan kanssa "Ruotsalaista Rouvasväenkoulua" ja opiskeli sitten taideaineita Tukholmassa. Toini Topelius kärsi heikentyneestä kuulosta ja hän omistautuikin pääasiassa kirjallisille töilleen.


title: Toini Topelius

text: Toini Topelius julkaisi ruotsinkielistä "Nya Trollsländan" -lastenlehteä yhdessä Aleksandra Gripenbergin kanssa vuosina 1885-1892 ja Alta Dahlgrenin kanssa 1891-1892. Hän julkaisi myös suomenkielistä "Tilhi" -lehteä. Naisasialiikkeessä mukana ollut Topelius kirjoitti Helsingin päivä- ja aikakauslehtiin 1880-luvulta alkaen naisasiaan ja siveellisyyskysymyksiin liittyneitä artikkeleita. Hän julkaisi myös matkakirjeitä ja toimi nuortenkirjojen arvostelijana. Topeliuksen romaani "I utvecklingstid" (1889) oli Suomen ensimmäisiä julkaistuja tyttökirjoja ja hän julkaisi myös useita satukokoelmia.


title: Toini Topelius

text: Toini Topelius muutti 1890-luvun lopulla Norjaan, jossa hän asui loppuelämänsä vuodet.


title: Veromarkka

text: Veromarkka (ruots. "skattmark") on vanha verotusyksikkö. Laivastoasevelvollisuus eli "ledung" muutettiin keskiajalla tavalliseksi verorasitukseksi, jotta verotus kohdistuisi tasaisemmin väestöön. Tämän vuoksi maan arvoa alettiin arvioida hopeamarkkoina aluksi Tanskassa ja 1200-luvulla monin paikoin Ruotsissa. Ruotsissa 24 markan arvoiseksi arvioidulta tilalta oli maksettava veroa vuosittain 1/24 eli yksi markka. Yhden markan arvoisen tilan maanvuokra oli yksi äyrityinen eli 1/24 maan pääoma-arvosta. Aikojen saatossa tilojen arvot muuttuivat, mutta verotusarvot pysyivät maatilojen kameraalisen suuruuden mittoina. Yksi veromarkka vastasi 1/4 vanhaa manttaalia.


title: Veromarkka

text: Veromarkka esiintyy Ahvenanmaan asiakirjoissa ensi kerran 1376 nimellä markanvero ("markskatt"), jolla tarkoitettiin maatilan kaikkien tiluksien, peltojen, niittyjen, laitumien, rakennusten, kalavesien ja etujen arvoa. Se ei siis ollut maksettavan veron suuruus, vaan pääoman arvo, jolta vero maksettiin. Myös Varsinais-Suomessa ja Raaseporin läänissä veromarkka mainitaan jo varhemmalla keskiajalla.Täälläkin se tarkoitti samaa asiaa kuin Ahvenanmaalla. Veromarkka oli käytössä koko Suomessa ainakin 1400- ja 1500-luvuilla.


title: Tekla Roschier

text: Tekla Celia Maria Roschier sukunimi vuodesta 1904 Lampén (14. elokuuta 1870, Parainen – 22. maaliskuuta 1928 Parainen) oli suomalainen opettaja ja nuortenkirjailija.


title: Tekla Roschier

text: Tekla Roschier tuli ylioppilaaksi Hämeenlinnassa 1895 ja hän valmistui filosofian maisteriksi Helsingin yliopistosta 1904. Roschier toimi opettajana Porvoon yhteiskoulussa. Hän meni naimisiin 1904 toimitusjohtaja Olli Edvard Lampénin kanssa. Vuonna 1907 he muuttivat Helsinkiin.


title: Tekla Roschier

text: Tekla Lampén-Roschier kuului suomalaisen Marttaliikkeen aloitteentekijöihin ja perustajajäseniin.


title: Tekla Roschier

text: Roschier julkaisi vuonna 1898 nimimerkillä "T.R." "Auringon noustessa"-nimisen koululaiskertomuksen. Kirjassa kerrottiin kaupungissa ja maaseudulla eläneen koulunuorison kesänvietosta ja siinä sivutaan myös teoksen kirjoittamishetkellä ajankohtaista naisasiaa ja suomalaisuusharrastusta.


title: Mina Ahnger

text: Ulrika Wilhelmina (Mina, Minna) Ahnger ['aŋŋer] (o.s. Nyberg; 20. joulukuuta 1842 Helsinki – 21. maaliskuuta 1890 Helsinki) oli varhainen suomalainen lasten- ja nuortenkirjailija joka käytti nimimerkkiä "Moster Ulla".


title: Mina Ahnger

text: Mina Ahnger syntyi yläluokkaiseen perheeseen. Hän avioitui vuonna 1867 esittelijäsihteeri Berndt Ahngerin kanssa. Hän julkaisi pari teosta 1880-luvun lopulla nimimerkillä "Moster Ulla". Niistä toinen, "Den lifegna", oli romanttinen rakkaustarina tsaari Aleksanteri II:n ajalta 1860-luvun alusta. Kertomuksessa maaorjan tytär on joutumassa pakolla avioliittoon mutta Aleksanteri II:n lakkauttaessa maaorjuuden Venäjällä 1861 hän vapautuu ja pääsee itse valitsemaan puolisonsa.


title: Lasse Männistö

text: Lasse Pekka Männistö (s. 16. maaliskuuta 1982 Mikkeli) on suomalainen poliitikko. Hän oli kokoomuksen kansanedustaja vaalikaudella 2011–2015 ja siirtyi keväällä 2015 terveyspalveluja tuottavan Mehiläisen johtajaksi.


title: Lasse Männistö

text: Männistö toimi Helsingin kaupunginvaltuutettuna 2008-2017 sekä kaupunginhallituksen jäsenenä. Hän johti kokoomuksen valtuustoryhmää 2013–2017. Aiemmalla valtuustokaudella hän johti Helsingin kaupunkisuunnittelulautakuntaa.


title: Lasse Männistö

text: Männistöä on kritisoitu eduskunnan arvovallan loukkaamisesta vuonna 2014 aikeissaan erota kesken kauden.


title: Lasse Männistö

text: Männistö on koulutukseltaan kauppatieteiden maisteri. Vuosina 2004–2007 Männistö toimi Helsingin kauppakorkeakoulun ylioppilaskunnan edustajistossa. Vuonna 2005 hän toimi ylioppilaskunnan hallituksessa vastuualueenaan koulutuspolitiikka. Hän teki 3. lokakuuta 2007 salaiseksi julistetun ponsiesityksen Innovaatioyliopiston ylioppilaskunnan (sittemmin Aalto-yliopiston ylioppilaskunta) muodostamiseen liittyen. Esityksen pohjalta käynnistettiin huomiota herättänyt ja käräjäoikeuden käsittelyyn edennyt rahansiirto-operaatio, jossa 45 miljoonaa euroa eli suurin osa Helsingin kauppakorkeakoulun ylioppilaskunnan sijoitusomaisuudesta siirrettiin Helsingin kauppatieteiden ylioppilaiden säätiöön.


title: Lasse Männistö

text: Vuonna 2007 Männistö toimi Suomen ylioppilaskuntien liitto SYL:n puheenjohtajana ja osallistui muun muassa vaikutustyöhön opintorahan korottamisen puolesta. Hänen jälkeensä puheenjohtajaksi valittiin Tuomas Telkkä. Vuonna 2008 Männistö oli Helsingin kauppatieteiden ylioppilaiden säätiön työvaliokunnan varapuheenjohtaja.


title: Lasse Männistö

text: Männistö on ollut mukana sekä kuntapolitiikassa ja valtakunnan politiikassa. Hänet valittiin vuoden 2008 kunnallisvaaleissa Helsingin kaupunginvaltuustoon, jossa hän siirtyi kaupunkisuunnittelulautakuntaan. Männistö nimitettiin 6. syyskuuta 2010 alkaen ministeri Jan Vapaavuoren erityisavustajaksi ympäristöministeriöön vastuualueinaan ministerin avustaminen asunto- ja rakennusasioissa sekä kaavoituksessa. Ennen kuntavaaleja 2008 Männistö ilmoitti olevansa vahvasti Helsinki-Malmin lentoaseman säilyttämisen kannalla. Nykyisin Männistö kannattaa Helsinki-Malmin lentoaseman lopettamista ja alueen ottamista asuntokäyttöön. Vuoden 2012 kuntavaaleissa Männistö valittiin toiselle valtuustokaudelle. Vaalien jälkeen Männistö nousi kokoomuksen valtuustoryhmän puheenjohtajaksi sekä kaupunginhallituksen jäseneksi.


title: Lasse Männistö

text: Männistö oli ehdolla vuoden 2011 eduskuntavaaleissa, joissa hänet valittiin kansanedustajaksi 4866 äänellä. Hänen valintansa varmistui vasta tarkastuslaskennassa, jonka myötä Laura Räty jäi varasijalle vain 27 äänellä. Eduskunnassa Männistö oli jäsen tarkastusvaliokunnassa (2011–2012), sosiaali- ja terveysvaliokunnassa (2011–2015) ja suuressa valiokunnassa (2012–2015).


title: Lasse Männistö

text: Syyskuussa 2011 Männistö alkoi vetää eduskunnassa puoluerajoja ylittävää työryhmää, joka ajoi avioliittolain muuttamista koskemaan myös samaa sukupuolta olevia pareja. Työryhmä pyrki keräämään aloitteeseen yli sadan kansanedustajan nimet syksyn aikana. Lakialoite jätettiin eduskunnalle helmikuussa 2012, jolloin sen oli allekirjoittanut 76 kansanedustajaa. Koska lakialoitteella oli alle 100 allekirjoittajaa, eduskunnan lakivaliokunta ei ottanut sitä käsittelyyn. Lakialoitteen pysähdyttyä lakivaliokuntaan Männistö on ollut aktiivisesti tukemassa Tahdon2013 -kansalaisaloitteen etenemistä. Sateenkaariyhteisöt ry nimittivät Männistön homofobian vastaisen työn Hyvän tahdon lähettilääksi 17.5.2013.


title: Lasse Männistö

text: Männistö on yksi eduskunnan Startup-verkoston perustajajäsenistä. Kasvuedustajat nimellä kulkevaan ryhmään kuuluu edustaja jokaisesta puolueesta. He julkaisivat keväällä 2013 ohjelman kasvuyrittäjyyden mahdollisuuksien parantamiseksi. Kasvan siis elän –julkaisussa on ruodittu kattavasti suomalaisen yritysympäristön nykytilaa ja annettu lainsäädäntösuosituksia sen parantamiseksi.


title: Lasse Männistö

text: Elokuussa 2014 Männistö valittiin hoitamaan Helsingin apulaiskaupunginjohtajan virkaa väliaikaisesti 31. toukokuuta 2015 saakka. Hän päätti kuitenkin jatkaa kansanedustajana valintaprosessista nousseen kohun takia eikä ottanut sijaisuutta vastaan. Männistö ilmoitti marraskuussa 2014, ettei aio asettua ehdolle vuoden 2015 eduskuntavaaleissa.


title: Lasse Männistö

text: Toukokuussa 2015 Männistö aloitti Mehiläisen terveydenhuollon ulkoistusten johtajana. Tammikuussa 2017 hän ilmoitti jättäytyvänsä politiikasta ja luopui samalla kokoomuksen valtuustoryhmän johtajuudesta.


title: Lasse Männistö

text:
Vuonna 2014 Männistöä kritisoitiin eduskunnan arvovallan loukkaamisesta hänen pyytäessä eroa kansanedustajan tehtävistä kesken kauden siirtyäkseen Helsingin apulaiskaupunginjohtajan viransijaiseksi. Esimerkiksi valtio-opin professori Matti Wiberg kommentoi, että "kansanedustajien ei kuulu murentaa eduskunnan arvovaltaa pyrkimällä sieltä pois heppoisin perustein kesken vaalikauden". Männistö veti eroilmoituksensa päivää myöhemmin takaisin. Männistön tilalle kansanedustajaksi olisi noussut Laura Räty.
Sotilasarvoltaan Männistö on reservin luutnantti. Hänen isänsä on Kevan entinen toimitusjohtaja Jukka Männistö, joka nimitettiin virkaansa vuonna 2014 Laura Rädyn ollessa Kevan hallituksen puheenjohtaja.


title: Aina Dammert

text: Anna Johanna Nathalia (Aina) Dammert, os. Appelgren () oli varhainen suomalainen nuortenkirjailija.


title: Aina Dammert

text: Helsinkiläisen apteekkarin tytär Aina Dammert meni naimisiin vuonna 1860 lääketieteen tohtori A. G. Dammertin kanssa. Aina Dammert jäi leskeksi 1873 ja hänelle jäi huollettavaksi seitsemän alaikäistä lasta. Hankkiakseen rahaa perheelleen Aina Dammert alkoi kirjoittaa kertomuksia joita julkaistiin muun muassa Helsingfors Dagbladet- ja Finsk Tidskrift-lehdissä. Hän julkaisi myös muutamia nuortenkirjoja lyhyeksi jääneen kirjailijanuransa aikana.


title: High School Musical on Stage!

text: High School Musical on Stage! on Disneyn suositusta High School Musical -televisioelokuvasta tehty sovitus teatterin näyttämölle. Näyttämöversioita musikaalista on tehty ainakin Yhdysvalloissa, Isossa-Britanniassa, Meksikossa, Australiassa, Tanskassa, Ruotsissa, Espanjassa, Italiassa, Hollannissa, Itävallassa, Unkarissa, Israelissa, Kiinassa, Etelä-Koreassa ja Suomessa.


title: High School Musical on Stage!

text: Vuonna 2008 Helsingin kaupunginteatteri tuotti suomenkielisen näyttämöversion musikaalista. Musikaalin ohjasi Marco Bjurström. Rooleihin haettiin nuoria esiintyjiä avoimella haulla ja hakijoita oli yhteensä noin 900. Musikaalin esityspaikka on Linnanmäen Peacock-teatteri.


title: High School Musical on Stage!

text: Myös "High School Musical 2" -elokuvasta on tehty suomalainen näyttämösovitus, joka sai ensi-iltansa 28. toukokuuta 2009. Musikaalin on ohjannut Marco Bjurström. Esityspaikkana on ensimmäisestä osasta poiketen Helsingin Savoy-teatteri.


title: Sara Isakovič

text: Sara Isakovič (s. 9. kesäkuuta 1988 Bled, Jugoslavia) on slovenialainen kilpauimari, 200 metrin vapaauinnin olympiamitalisti.


title: Sara Isakovič

text: Isakovič sijoittui viidenneksi 200 metrin vapaauinnissa Montréalin MM-kilpailuissa 2005. Melbournen MM-kilpailuissa 2007 hän oli 200 metrin perhosuinnissa seitsemäs ja saavutti samana vuonna Bangkokin universiadeissa hopeaa 200 metrin vapaauinnissa ja pronssia 200 metrin perhosuinnissa.


title: Sara Isakovič

text: Isakovič voitti 200 metrin vapaauinnin Euroopan mestaruuden Eindhovenissa 2008 ajalla 1.57,45. Pekingin olympialaisissa hän saavutti samalla matkalla hopeaa. Federica Pellegrini voitti kultaa uudella maailmanennätysajalla 1.54,82 ja myös Isakovičin uima Slovenian ennätys 1.54,97 rikkoi entisen maailmanennätyksen. Kyseessä oli Slovenian ensimmäinen olympiamitali uinnissa. Belgradin universiadeissa 2009 hän voitti kultaa 200 metrin vapaauinnissa. Debrecenin EM-kilpailuissa 2012 hän ui avausosuuden Slovenian pronssijoukkueessa 4 × 200 metrin vapaauintiviestissä.


title: Sara Isakovič

text: Isakovič edustaa PK Žito Gorenjka Radovljica -seuraa ja häntä valmentaa Miha Potočnik.


title: Sakari Piha

text: Runo Sakari Piha (8. joulukuuta 1919 Punkalaidun – 31. heinäkuuta 2008 Helsinki) oli Oulun yliopiston professori, vararehtori ja biokemian uranuurtaja.


title: Sakari Piha

text: Pihan vanhemmat olivat Anton Waldemar Piha (ent. Wahlman) ja Helma Gustava Hellman. Piha tuli ylioppilaaksi Tyrvään yhteiskoulusta vuonna 1939 ja valmistui Helsingin yliopistosta farmaseutiksi 1945, filosofian kandidaatiksi ja maisteriksi 1950 ja filosofian lisensiaatiksi ja tohtoriksi tohtoriksi 1957, väitöskirjan aiheenaan "Studies on blood regeneration during progressive reticulosytosis due to repeated bleedings". Piha toimi biokemian tutkimuslaitoksen tutkimusapulaisena 1947-1948, Helsingin yliopiston kasvifysiologian laboratorion tutkimusapulaisena 1948, fysiologian laitoksen biokemistinä, assistenttina ja apulaisopettajana 1948-1964 ja biokemian sekä myöhemmin neurokemian dosenttina 1959-1988. Hän oli mukana A. I. Virtasen tutkimuksessa ja 1962–1964 tutkijana Columbian yliopistossa Yhdysvalloissa. Turun yliopiston vs. biokemian professori Piha oli 1964–1966 ja siirtyi sitten saman alan professoriksi Oulun yliopistoon, jossa hän oli virassa, kunnes jäi eläkkeelle 1985. Oulun yliopiston vararehtori hän oli 1968–1971 ja Oulun yliopiston julkaisusarjan "Acta Universitatis Ouluensis" päätoimittaja 1971–1985. Piha perusti Oulun yliopiston biokemian koulutuksen ja laitoksen, josta valmistui ensimmäinen tohtori 1971. Hän edisti myös biofysiikan opetuksen aloittamista Oulussa. Neurokemian tutkimus oli hänen erityisen kiinnostuksensa kohde. Hän oli Suomen aivotutkimusseuran perustajajäsen ja Suomalaisen tiedeakatemian kutsuttu jäsen vuodesta 1973.


title: Sakari Piha

text: Taiteilija Marjatta Tapiola maalasi Pihasta muotokuvan Oulun yliopiston kokoelmiin 1981.


title: Sakari Piha

text: Pihan sotilasarvo oli reservin yliluutnantti (1976), hänen puolisonsa vuodesta 1950 oli Aini Elina Siintola (k. 1988). Turun ja Vaasan kauppakorkeakoulujen liiketaloustieteen sekä taloussosiologian professori Kalevi Piha oli Sakari Pihan identtinen kaksoisveli. Myös metsähallituksen pääjohtaja Antero Piha sekä säveltäjät Martti Piha ja Helmeri Piha olivat hänen veljiään.


title: Franklinin piirikunta (Ohio)

text: Franklinin piirikunta on piirikunta Ohiossa, Yhdysvalloissa, jonka hallintokeskus Columbus on osavaltion pääkaupunki. Piirikunnan alueella toimii Ohion valtionyliopisto, joka on Yhdysvaltojen suurin.


title: Franklinin piirikunta (Ohio)

text: Franklinin naapuripiirikuntia ovat Delaware pohjoisessa, Licking koillisessa, Fairfield kaakossa, Pickaway etelässä, Madison lännessä ja Union luoteessa.


title: Franklinin piirikunta (Ohio)

text: Piirikunnassa oli vuoden 2010 väestönlaskennassa 1 163 414 ihmistä. Etniset ryhmät jakautuvat valkoisiin, joita on 71,2%, mustiin (21,5%), alkuperäisamerikkalaisiin (0,3%) ja aasialaisiin (4,0%).


title: Franklinin piirikunta (Ohio)

text: Kotitalouden mediaanitulo on 50 045 ja köyhyysrajan alapuolella oli 17,4% väestöstä vuosina 2007–2011.


title: The Bedlam in Goliath

text: The Bedlam in Goliath on The Mars Voltan neljäs studioalbumi, joka julkaistiin 29. tammikuuta 2008. Albumin ensisingle ”Wax Simulacra” voitti Grammy-palkinnon vuoden 2008 parhaasta hard rock -esityksestä.


title: Aquae Sextiaen taistelu

text: Aquae Sextiaen taistelu käytiin Gaius Mariuksen johtamien roomalaisten joukkojen ja teutonien välillä vuonna 102 eaa. Aquae Sextiaessa (nykyinen Aix-en-Provence, Etelä-Ranska). Taistelussa roomalaiset kukistivat viimein teutonit, jotka olivat yhdessä kimbrien kanssa edellisinä vuosina tunkeutuneet Rooman alueille ja voittaneet useita roomalaisarmeijoita ja aiheuttaneet raskaita tappioita roomalaisille.


title: Aquae Sextiaen taistelu

text: Kimbrit ja teutonit lähtivät vaeltamaan etelään noin vuosina 120–115 eaa. voittaen useita gallialais- ja germaaniheimoja, jotka lopulta liittyivät tähän suureen joukkioon. Plutarkhos kertoo pelkästään sotureita olleen 300 000, mutta tämä arvio on todennäköisesti liioiteltu.


title: Aquae Sextiaen taistelu

text: Tunkeuduttuaan vuonna 113 eaa. Gallia Narbonensiksen provinssiin nykyiseen Etelä-Ranskaan germaanit kohtasivat roomalaiset, joiden armeijat lyötiin monessa taistelussa.


title: Aquae Sextiaen taistelu

text: Vuonna 105 eaa. konsulit Quintus Servilius Caepio ja Gnaeus Mallius Maximus kokosivat ennen näkemättömän suuren armeijan, johon kuului 80 000 legioonalaista ja 40 000 apujoukkojen sotilasta. Konsulit johtivat armeijansa päin vihollista, mutta konsulien erimielisyyksien takia germaanit kukistivat roomalaiset Arausion taistelussa ja aiheuttivat raskaita tappioita tuhoten melkein koko armeijan.


title: Aquae Sextiaen taistelu

text: Seuraavana vuonna Gaius Marius valittiin uransa toisen kerran konsuliksi. Hän oli edellisenä vuonna päättänyt sodan Numidian kuningas Jugurthaa vastaan, joten roomalaiset vaativat hänen nimittämistään taas konsuliksi, jotta hän voisi päättää pitkän ja suuria tappioita vaatineen sodan kimbrejä ja teutoneita vastaan.


title: Aquae Sextiaen taistelu

text: Roomalaisten onneksi germaanit jatkoivat matkaansa Hispaniaan, joten Mariuksella oli runsaasti aikaa valmistella armeijaansa. Arausion tappion jälkeen Roomalla ei käytännössä enää ollut kokeneita sotilaita, joten hän päätti perinteiden vastaisesta hyväksyä Rooman köyhimpien kansalaisten pääsyn armeijaan. Marius myös uudisti armeijaa (ns. Mariuksen uudistukset) korvaamalla kevyen jalkaväen sotilaat raskaasti haarniskoiduilla ja aseistetuilla sotilailla sekä uudistamalla merkittävästi myös sotakoneistoa.


title: Aquae Sextiaen taistelu

text: Vuonna 102 eaa. kimbrit ja teutonit tunkeutuivat taas Italiaan ja uhkasivat Rooman alueita.


title: Aquae Sextiaen taistelu

text: Roomalaiset tiesivät germaanien liikkeistä, joten he asettuivat puolustusasemiin Italiaan johtavien reittien varrelle. Marius ylitti Alpit ja kaivautui asemiin Rhône-joen töyräälle ja hankki huoltotarvikkeita useiden päivien ajaksi. Hän oli päättänyt, ettei hän joutuisi lähtemään ruoan puutteen vuoksi, ja paransi myös huoltoyhteyksiään rakentamalla kanavan merelle. Mariuksen virkaveli konsuli Quintus Lutatius Catulus vartioi idässä Alppien yli johtavia solia. Hänellä oli komennossaan vain 20 000 miestä.


title: Aquae Sextiaen taistelu

text: Germaanit jaakantuivat kahteen osaan. Teutonit ja ambronit suuntasivat Ligurian läpi merenrantaa pitkin kohti Rhône-jokea ja Mariusta. Kimbrit taas lähtivät Noricumin läpi kohti Catulusta.


title: Aquae Sextiaen taistelu

text: Kun teutonit ja ambronit lopulta ilmestyivät Mariuksen leirin edustalle, heidän ulkomuotonsa ja aseensa pelottivat roomalaisia.


title: Aquae Sextiaen taistelu

text: Germaanien moninkertaisuudesta ja raivokkuudesta kertoneet huhut lisäsivät roomalaisten hermostuneisuutta, joten Marius tiesi, että taistelu saattaisi päättyä roomalaisten häviöön. Germaanit pystyttivät ensin leirinsä lähistölle ja haastoivat sitten roomalaiset taisteluun, mutta Marius piti joukkonsa tiukasti kurissa.


title: Aquae Sextiaen taistelu

text: Tämä jatkui useiden seuraavien päivien ajan germaanien hävittäessä läheistä maaseutua ja jopa hyökätessä roomalaisten leiriä vastaan pakottaakseen nämä taistelemaan. Hyökkäys torjuttiin kuitenkin helposti eivätkä roomalaiset sen jälkeen enää pelänneet germaaneja. Useimmat olivat valmiita taisteluun ja Marius joutui useaan kertaan selittämään, että hän luotti miehiinsä, mutta ennustusten mukaan hän joutuisi odottamaan sopivaa aikaa voitolle. Marius myös kuljetti mukanaan erästä syyrialaista naista, jolla sanottiin olevan ennustajan taito. Lopulta germaanit päättivät lähteä ja jättivät roomalaiset taakseen. Plutarkhoksen mukaan germaaneja oli niin paljon, että heidän marssinsa roomalaisten leirin ohi kesti kuusi päivää, mutta tämä saattaa kertoa myös germaanien huonosta marssikurista.


title: Aquae Sextiaen taistelu

text: Teutonien lähdön jälkeen roomalaiset jättivät leirinsä ja seurasivat teutoneita muutaman päivän ajan ottamatta kuitenkaan kosketusta viholliseen. Marius valitsi leiripaikkansa huolella, jotta roomalaiset olisivat aina edullisemmassa maastossa viholliseen nähden. Hän myös julisti taistelevansa teutoneita vastaan, mutta odottavan kunnes aika oli sopiva.


title: Aquae Sextiaen taistelu

text: Viimein teutonit saapuivat Aquae Sextiaeen. Marius käski taas tapansa mukaan joukkonsa leiriytyä vahvoihin asemiin lähelle vihollista. Paikasta oli vain lyhyt marssi Alpeille, joten Marius katsoi hetken olevan sopiva taisteluun. Roomalaisten leirin alueelta sai kuitenkin huonosti vettä, joten useimmat roomalaiset valittivat vedenpuutetta. Tällöin Marius osoitti germaanien leirin lähellä olevaa jokea ja sanoi, että vettä saisi sieltä, mutta hintana olisi veri.


title: Aquae Sextiaen taistelu

text: Mariuksen sotilaat hyväksyivät tämän, vaikkakin vastahakoisesti. Roomalaisten orjat, joilla ei ollut vettä itselleen tai kuormajuhdilleen, päättivät kuitenkin hakea vettä joesta vaikka he joutuisivat taistelemaan siitä. Roomalaisten orjat joutuivat kumminkin taisteluun germaanisoturien kanssa, jotka ajoivat pian orjat pakoon. Taistelun äänet houkuttelivat germaanien ambronisotureita paikalle, joita Plutarkhos kertoo olleen 30 000. Germaanit syöksyivät ulos leiristään ja alkoivat rytmikkäästi hakata miekkojaan kilpiä vasten ja huusivat samalla heimonsa nimeä: "Ambrones".


title: Aquae Sextiaen taistelu

text: Plutarkhoksen mukaan Rooman liguurit liittolaiset, jotka olivat myös tulleet paikalle tunnistivat ambronien huutaman sanan oman maansa nimeksi, jota he käyttivät puhuessaan alkuperästään ja huusivat takaisin "Ambrones". Lopulta ambronit hyökkäsivät joen yli, mutta kova virtaus sai heidän rivinsä hajoamaan. Tällöin liguurit hyökkäsivät ja alkoi raju taistelu, mutta pian muut roomalaiset saapuivat paikalle ja saivat germaanit ajettua pakoon. Monet heistä saivat surmansa ja roomalaiset etenivät germaanien leiriin asti, jossa Plutarkhoksen mukaan jopa naiset tarttuivat aseisiin tunkeutujia vastaan. Lopulta illan tullen roomalaiset vetäytyivät leiriinsä. Tämä voitto valoi uskoa roomalaisiin, että germaanit oli mahdollista voittaa.


title: Aquae Sextiaen taistelu

text: Seuraavana yönä Marius kokosi 3 000 miehen joukon Marcus Claudius Marcelluksen komennossa ja käski tämän siirtyä pimeyden suojissa vihollisen asemien taakse ja kätkeytyä läheiseen metsikköön.


title: Aquae Sextiaen taistelu

text: Varhain seuraavana päivänä Marius johdatti joukkonsa ulos leiristä ja ryhmitti nämä edessä olevaan rinteeseen, niin että taistelulinja osoitti alas kohti rinnettä. Ratsuväki lähetettiin alas tasankomaalle houkuttelemaan teutoneja taisteluun. Tämä onnistui ja germaanit ryntäsivät ulos leiristä ja kävivät hyökkäykseen ylös rinnettä kohti roomalaisten linjoja. Mutta heidän ollessa 15 metrin päässä, legioonalaiset heittivät pilum-keihäänsä, joka porautui teutonien kilpiin surmaten ja haavoittaen heitä. Pilum oli myös suunniteltu murtumaan iskussa, joten niitä ei voinut irrottaa kilvestä eikä heittää takaisin. Useimmat teutonit joutuivat nyt taistelemaan ilman kilpeä.


title: Aquae Sextiaen taistelu

text: Germaanien rynnäkkö oli kuitenkin menettänyt voimansa ja roomalaiset työnsivät heitä taaksepäin. Teutonien päästessä tasamaalle, he yrittivät taas koota voimansa ja luoda uudelleen taistelulinjan. Tällöin Marcellus johti joukkonsa kohti vihollisen selustaa yllättäen germaaniarmeijan täysin, joka romahti ja kääntyi pakoon. Roomalaiset surmasivat kaikki tielleen osuvat ja ottivat tuhansia vankeja, näiden mukana teutonien kuningas Teutobod. Aquae Sextiaen taistelun jälkeen teutonien uhka oli kokonaan poistettu ja seuraavana vuonna Marius ja Catulus löivät vuorostaan kimbrit Vercellaen taistelussa.


title: Swami Sivananda

text: Swami Sivananda Saraswati (8. syyskuuta 1887 Pattamadai, Intia — 14. heinäkuuta 1963) oli merkittävä vedanta-filosofian opettaja ja joogaguru. Sivananda, alkuperäiseltä nimeltään "Kuppuswami", syntyi Pattamadaissa, Tirunelvelin alueella Intian Tamil Nadussa. Hän opiskeli lääketiedettä ja työskenteli Malesiassa useita vuosia ennen ryhtymistään askeetikoksi eli "sannyasiksi". Hän eli valtaosan loppuelämästään Rishikeshissä Pohjois-Intiassa.


title: Swami Sivananda

text: Swami Sivananda on perustanut The Divine Life Societyn ja kirjoittanut yli 200 kirjaa joogasta, vedantasta ja lukuisista muista aiheista. Hän perusti Gangesin rannalle Sivanandanagariin, kolmen kilometrin päähän Rishikeshin kaupungista, Sivananda Ashramin, joka toimii Divine Life Societyn pääpaikkana.


title: COSPAS-SARSAT

text: Cospas-Sarsat on maailmanlaajuinen satelliittien välityskapasiteettia käyttävä meripelastuksen organisaatio. Merihädässä olevat laivat välittävät hätäpaikkatiedot satelliittiin, josta tieto ohjautuu paikkaa lähimmälle etsintä- ja pelastushenkilöstölle (SAR, Search and rescue).


title: COSPAS-SARSAT

text: Järjestelmään kuuluu kannettavia 406 MHz taajuudella toimivia radiolähettimiä, joita on sijoitettu laivoille, lentokoneisiin ja henkilökohtaiseen käyttöön. Lähetin aktivoidaan tai aktivoituu hätätilanteessa, jolloin se paikannetaan satelliitin avulla. Satelliitista tieto lähtee maa-asemalle joka hälyttää pelastushenkilöstön.


title: COSPAS-SARSAT

text: Matalalla lentävät satelliitit (LEO) määrittävät lähettimen sijainnin doppler-ilmiön ja oman liikenopeutensa avulla. Geostationääriset satelliitit käyttävät joko lähettimen omaa paikannustietoa tai LEO-satelliitin viiveellä laskemaa paikkatietoa.


title: COSPAS-SARSAT

text: Järjestelmässä on mukana NOAAn ja EUMETSATin naparatasatelliitteja (LEO) ja NOAAn, Intian ja EUMETSATin ggeostationääriset sääsatelliitit.


title: COSPAS-SARSAT

text: Organisaation perustivat Yhdysvallat, Neuvostoliitto, Ranska ja Kanada vuonna 1979. Sen toiminta alkoi vuonna 1982.


title: COSPAS-SARSAT

text: Akronyymi kirjoitetaan myös COSPAS/SARSAT, jonka tausta on


title: COSPAS-SARSAT

text: Cospas-Sarsat on osa globaalia Global Maritime Distress Safety System (GMDSS) järjestelmää.


title: COSPAS-SARSAT

text: Vuonna 2008 Suomi on ollut useita vuosia organisaation ulkojäsen (associate member). Suomea edustaa Rajavartiolaitos.


title: Marina Kuzina

text: Marina Vjatšeslavlovna Kuzina (s. 19. heinäkuuta 1985 Moskova) on venäläinen koripalloilija. Viime kaudet hän on edustanut jekaterinburgilaista UGMK:ta.


title: Marina Kuzina

text: Aikaisemmin Kuzina on edustanut urallaan Moskovan Spartakia (1999/2000), habarovskilaista Spartak-Dalaviaa (2001/2002), moskovalaista Trintaa (2002/2003), Orenburgin Nadeždaa (2003–2006).


title: Marina Kuzina

text: Kuzina on pelannut myös maansa maajoukkueessa, missä hän on saavuttanut EM-hopeaa vuonna 2005 ja olympiapronssia Pekingissä 2008. Vuonna 2002 hän oli voittamassa alle 18-vuotiaiden EM-kultaa ja vuonna 2004 alle 20-vuotiaiden EM-kultaa.


title: Marina Kuzina

text: Kuzina on 195 senttimetriä pitkä ja painaa 86 kilogrammaa.


title: Lava

text: Lava on:


title: Natalja Vodopjanova

text: Natalja Andrejevna Vodopjanova (, s. 4. kesäkuuta 1981) on venäläinen koripalloilija. Hän on saavuttanut Venäjän maajoukkueen mukana lajin olympia-, MM- ja EM-mitaleita.


title: Natalja Vodopjanova

text: Seurajoukkuetasolla Vodopjanova edustaa jekaterinburgilaista BK UGMK:ta.


title: Juovamangusti

text: Juovamangusti ("Galidictis fasciata") on itäisellä Madagaskarilla elävä madagaskarinmangusteihin kuuluva petoeläinlaji. Se on väriltään vaaleanruskea tai harmaa ja sillä on leveät, tummat raidat selässä ja kyljissä. Lajista tunnetaan kaksi alalajia "G. f. striata" ja "G. F. fasciata". Ensin mainitulla on viisi raitaa ja valkoinen häntä, jälkimmäisellä on 8–10 raitaa ja pörröisempi punaruskea häntä.


title: Marina Karpunina

text: Marina Germanovna Karpunina (s. 21. maaliskuuta 1984) on venäläinen koripalloilija. Hän on kaudesta 1999–2000 lähtien edustanut kotimaansa superliigassa pelaavaa Moskovan alueen Spartakia.


title: Marina Karpunina

text: Karpunina lukeutuu myös maansa maajoukkueen vakiopelaajiin. Hän on voittanut joukkueessa EM-kultaa vuonna 2007 ja MM-hopeaa 2006. Hän oli myös mukana pronssia voittaneessa joukkueessa Pekingin olympialaisissa 2008. Vuonna 2002 hän oli voittamassa EM-kultaa 18-vuotiaiden kisoissa ja 2004 20-vuotiaiden kisoissa, missä hän oli joukkueensa paras pisteidentekijä ja valittiin myös arvokkaimmaksi pelaajaksi.


title: Marina Karpunina

text: Karpunina on 176 senttimetriä pitkä ja painaa 73 kilogrammaa.


title: Emma Snowsill

text: Emma Snowsill (s. 15. kesäkuuta 1981 Gold Coast, Queensland, Australia) on australialainen triathlonisti. Hän keskittyy lajin neljäsosa- eli olympiamatkalle, jota hän on hallinnut maailmassa viime vuodet melko ylivoimaiseen tapaan.


title: Emma Snowsill

text: Snowsill voitti vuonna 2000 19-vuotiaana ikäluokkansa maailmanmestaruuden Perthin kaupungissa kotimaassaan. Aikuisten maailmanmestaruuden hän on voittanut vuosina 2003, 2005 ja 2006. Vuonna 2007 hän jäi MM-kisoissa hopealle. Vuonna 2006 hän voitti kultaa myös Kansainyhteisön kisoissa. Viimeisimmissä arvokisoissaan Pekingin olympialaisissa vuonna 2008 Snowsill niin ikään voitti kultaa. Lisäksi hän on urallaan voittanut lukuisia muita suuria triathlontapahtumia.


title: Emma Snowsill

text: Snowsill on 161 senttimetriä pitkä ja painaa 48 kilogrammaa.


title: Jekaterina Lisina

text: Jekaterina Lisina (s. 15. lokakuuta 1987) on venäläinen koripalloilija, joka edustaa Venäjän superliigassa pelaavaa TsSKA Moskovaa.


title: Jekaterina Lisina

text: Ennen siirtymistään nykyiseen seuraansa Lisina on edustanut unkarilaista MiZo Pécsiä (2004-2006), missä hän voitti sekä Unkarin mestaruuden että Unkarin cupin vuosina 2005 ja 2006, sekä Moskovan alueen Spartakia (2006-2007).


title: Jekaterina Lisina

text: Lisina lukeutuu maansa maajoukkueen vakiopelaajiin. Hän on voittanut joukkueessa EM-kultaa vuonna 2007 ja MM-hopeaa vuonna 2006. Hän oli mukana myös Venäjän pronssia voittaneessa joukkueessa Pekingin olympialaisissa 2008.


title: Shingo Yamamoto

text: Shingo Yamamoto (, s. 1974) tunnetaan parhaiten Kahjot ninjat-kilpailusta, jossa hän on tähdistön jäsen eli siinä joukossa, jotka katsojien mielestä todennäköisemmin voittavat koko kilpailun. Ammatiltaan hän on huoltoaseman päällikkö. Hän ei ole voittanut kisaa kertaakaan, mutta on ainoa henkilö joka on osallistunut jokaiseen Kahjot Ninjat -kilpailuun. Katsumi Yamada on osallistunut myös lähes jokaiseen kilpailuun, ainoa kerta jolloin hän ei ole ollut mukana oli 13. kisa. Shingo Yamamoto on myös ainoa henkilö joka on päässyt ensimmäisen ja toisen version finaaliin, jotka tapahtuivat 3. kisassa ja 7. kisassa. Hän on yksi niistä kolmesta (muut ovat Akira Omori ja Makoto Nagano) jotka ovat päässet finaalin useammin kuin kerran. Tällä hetkellä Shingo Yamamoto on läpäissyt ensimmäisen tason 12 kertaa, toisen tason 10 kertaa ja kolmannen tason kahdesti.


title: Shingo Yamamoto

text: Tulokset


title: Shingo Yamamoto

text: Alla taulukko Shingo Yamamoton tuloksista Kahjot Ninjat -kilpailuissa.


title: Minicoy

text: Minicoyn saari eli Maliku on Intian Lakshadweepin liittovaltioalueen toiseksi suurin ja eteläisin saari, pituudeltaan pohjoisesta etelään noin 10 kilometriä. Minicoy on ainoa Malikun atollin asuttu saari. Saaren väkiluku on 9 495 (2001). Siellä kasvava puusto on lähes yksinomaan kookospähkinäpalmuja. Sen maamerkkejä on korkea majakka. Saarella puhuttu kieli on Malediivien virallinen kieli divehin kieli, ja kulttuurisesti ja maantieteellisesti saari on lähempänä Malediiveja.


title: Minicoy

text: Saarella on yksitoista kylää: Kendifarty, Fallessery, Kudehi, Funhilolu, Aloodi, Sedivalu, Rammedu, Boduathiri, Aoumagu, Bada, Etelä-Bandarum. Saaren majakka rakennettiin, kun Suezin kanava oli otettu käyttöön. Päätös majakan rakentamisesta tehtiin 1882, ja se otettiin käyttöön 1885.


title: Minicoy

text: Saaren omistuksesta ei ole yksimielisyyttä. Virallisesti se kuuluu Intiaan, mutta Malediivit katsoo sen kuuluvan itselleen.


title: Paksujoki

text: Paksujoki () on Syväriin laskeva joki Leningradin alueella Venäjällä. Sen pituus on 242 kilometriä ja sadealue 6 650 neliökilometriä.


title: Paksujoki

text: Paksujoki saa alkunsa Leningradin alueen itäosassa sijaitsevasta Pašozeron järvestä ja virtaa Tihvinän ja Olhavan piirien lävitse ensin luoteeseen ja sitten lounaaseen. Tihvinän piirin Novoje Selon kylän lähellä se kääntyy pohjoiseen ja Olhavan piirin Borin kylän lähellä luoteeseen, missä se laskee Syväriin Sviritsan taajaman lähellä. Sivujokia ovat Bolšaja Pjalitsa, Tšornaja, Verhnjaja Paluitsa, Šuiga, Pit, Javosma, Kapša, Pinega, Sapa, Suksa, Šižnja, Kondega, Rybežka, Kumbito ja Babja.


title: Paksujoki

text: Joen nimi juontuu ilmeisesti itämerensuomalaisesta sanasta ”paksu”. Paksujoen ja sen sivujokien varrelta on löydetty runsaasti 1000-luvun vaihteen kurgaanihautoja. Joen varsilla sijaitsevat mm. Pašozeron, Šugozeron, Gorkan, Koskovon, Tšasovenskojen, Rybežnon, Pašan ja Sviritsan asutuskeskukset, joista osa mainitaan jo 1300–1500-luvun lähteissä.


title: Paksujoki

text: Paksujoen sivujoen Kapšan yläjuoksulla on vepsäläisten vanha asuinalue, joka kuuluu Vepsän metsä -luonnonpuistoon.


title: Paša

text: Paša (myös Paksujoki, ) on kylä ja maalaiskunta Leningradin alueen Olhavan piirissä Venäjällä. Se sijaitsee Paksujoen rannalla Pietarin ja Murmanskin välisen maantien ja rautatien varrella (Pašan asema). Asukkaita on 3 100 henkeä (vuonna 1997).


title: Paša

text: 1980-luvulle saakka paikkakunnan nimi oli Paški Perevoz, ”Paksujoen ylityspaikka”. Vuosina 1927–1955 se oli samannimisen hallintopiirin keskus. Naapurikylineen Paša käsittää 10 kilometriä joen rantaa. Kylässä toimii ortodoksinen Kristuksen syntymän kirkko. Lähiseudulta on löydetty Laatokan kurgaanikulttuurin arkeologisia muistomerkkejä.


title: Irina Sokolovskaja

text: Irina Sokolovskaja (s. 3. tammikuuta 1983) on venäläinen koripalloilija, joka edustaa maansa pääsarjassa pelaavaa TsSKA Moskovaa. Aikaisemmin urallaan hän on pelannut Vologda-Tševakatassa vuodesta 1997 vuoteen 2007 lukuun ottamatta kautta 2003/2004, jolloin hän pelasi Moskovan Dynamossa.


title: Irina Sokolovskaja

text: Sokolovskaja kuuluu maansa maajoukkueen vakiopelaajiin. Hän on voittanut joukkueessa EM-kultaa vuonna 2007 ja olympiapronssia Pekingissä 2008.


title: Irina Sokolovskaja

text: Sokolovskaja on 186 senttimetriä pitkä ja painaa 72 kilogrammaa.


title: Maailmanennätysten kehittyminen 50 metrin vapaauinnissa

text: 50 metrin vapaauinnin maailmanennätyksiä pitkällä radalla on kirjattu ylös vuodesta 1976. Lyhyen radan ennätyksien kirjaamisen Kansainvälinen uimaliitto FINA aloitti vuonna 1991.


title: Lutatius

text: Lutatius oli arvostettu roomalainen plebeijisuku, jonka tärkeimmät haarat olivat Catulukset ja Cercot.


title: SN 2008fb

text: SN 2008fb on järjestyksessä kolmas Suomessa löydetty supernova. Löytö tapahtui Härkämäen observatoriossa Varkaudessa, missä kaksi aiempaakin havaittiin. Ensimmäisen supernovan löytö tapahtui 19. helmikuuta 2007.


title: SN 2008fb

text: Sunnuntain ja maanantain välisenä yönä 24–25. elokuuta 2008 Markku Nissinen ja Veli-Pekka Hentunen saivat pimeyden saapuessa tilaisuuden kuvata taas galakseja. Yö tuotti jälleen tulosta, kun he suuntasivat putkensa UGC 2813 nimiseen galaksiin. Kyseisen galaksin reunalla erottui kirkas tähtimäinen kirkastuma. Kohteesta mitattiin kirkkaus ja paikka, ja työn tuloksena voitiin heti todeta, että kyseinen kohde ei ollut oman galaksimme muuttuva tähti tai lähiavaruuden kohde, vaan supernova. Punasiirtymämittauksen antamien tulosten perusteella arvioitiin, että kohde on noin 61 miljoonan valovuoden päässä planeetastamme. Tapahtuma on siis todella merkittävä tapahtuma maailmankaikkeuden menneisyydessä. Supernova on II tyyppinen eli punaisen jättiläistähden räjähdys.


title: Hey C’mon!

text: Hey C’mon! on Tea Hiillosteen toinen studioalbumi. Se julkaistiin 8. lokakuuta 2008. Albumilla on muun muassa Remu Aaltosen kanssa tehty single C’mon C’mon.


title: Hey C’mon!

text: Albumin tuotannosta vastasivat pääosin Jarkko Ehnqvist ja Erno Laitinen. Kappaleen Haaksirikko on tuottanut Sami Baldauf.


title: Koikkala

text: Koikkala (ennen ) on suurin ja keskeisin kylä Etelä-Juvalla Etelä-Savon maakunnassa. Etäisyys Juvan keskustaan on noin 25 km ja Mikkeliin 60 km. Koikkalan kylä sijaitsee Saimaan läheisyydessä, ja sen tunnetuin vesistö on Luonteri. Koikkalan kylämaisema on luokiteltu maakunnallisesti arvokkaaksi kylämaisemaksi, ja siihen kuuluu näkymät Luonterille ja Etelä-Savon korkeimmalle kohoumalle, Neitvuorelle. Koikkalan läheisiä kyliä ovat mm. Risulahti, Kaislajärvi, Hietajärvi, Maarala ja Pihlajasalo. Koikkalassa toimiva kyläyhdistys edustaa koko Etelä-Juvaa, kaikkia Etelä-Juvan kyliä sekä kyläläisiä.


title: Koikkala

text: Koikkalassa on Juvan seurakuntaan kuuluva kyläkirkko, joka on rakennettu vuonna 1959. Sen on suunnitellut Martti Välikangas. Kirkko on malliltaan tiilinen pitkäkirkko, ja se on rapattu valkeaksi. Kirkkoon liittyy myös erillinen seurakuntasali ja kellotapuli. Muita nähtävyyksiä ovat Nuijamiesten muistomerkki, joka on pystytetty nuijasodan taistelun muistoksi. Luonnonnähtävyyksiä ovat mm. Heretinharju, Karihiekan hiekkaranta ja Enkelinpesäkivi Hiidenmaalla. Koikkalanmyllyllä Ruokojärven rannalla sijaitsevat Kirkkokivet ovat joukko suuria jääkauden aikaisia siirtolohkareita, jotka on rauhoitettu luonnonsuojelulain nojalla. Esihistoriallisia nähtävyyksiä ovat Uimasalon Sarkasvuoren kalliomaalaukset ja Ristilammen esihistoriallinen kvartsilouhos.


title: Quintus Lutatius Catulus

text: Quintus Lutatius Catulus (n. 150-87 eaa.) oli roomalainen kenraali ja Lutatius-suvun jäsen.


title: Quintus Lutatius Catulus

text: Hän toimi konsulina vuonna 102 eaa. yhdessä Gaius Mariuksen kanssa, jolloin hän taisteli Pohjois-Italiassa maahantunkeutuneuta kimbrejä vastaan. Sota meni kuitenkin hänen osaltaan huonosti sillä hurjan ulkomuodon omaavat kimbrit pelottivat Catuluksen miehet pakoon, jolloin hän joutui itsekin pakenemaan.


title: Quintus Lutatius Catulus

text: Catulus kuitenkin pysyi virassaan ja hänet nimitettiin prokonsuliksi. Seuraavana vuonna hän kukisti kimbrit yhdessä Mariuksen kanssa Vercellaen taistelussa. Myöhemmin Catuluksen ja Mariuksen välillä puhkesi riita siitä, kumman ansiota voitto oli. Molemmat kuitenkin viettivät triumfin voitosta.


title: Quintus Lutatius Catulus

text: Catulus oli kiinnostunut aleksandrialaisesta runoudesta ja laati myös omaelämäkerrallisen teoksen "Liber de consulatu et de rebus gestis suis". Muun muassa Cicero ylisti hänen puhujanlahjojaan.


title: Quintus Lutatius Catulus

text: Myöhemmin hän asettui Sullan puolelle sodassa Cinnaa ja Mariusta vastaan. Mutta teki vuonna 87 eaa. itsemurhan Mariuksen voitettua Sullan kannattajat.


title: Barbara Barrett

text: Barbara McConnell Barrett (s. 26. joulukuuta 1950) on yhdysvaltalainen liikenainen ja poliitikko. Hän toimi Yhdysvaltojen Suomen-suurlähettiläänä toukokuusta 2008 tammikuuhun 2009.


title: Barbara Barrett

text: Presidentti George W. Bush nimitti hänet tehtävään 13. maaliskuuta 2008, ja hän jätti paikkansa 20. tammikuuta 2009. Hänen seuraajansa oli Bruce Oreck.


title: Barbara Barrett

text: Suurlähettiläs Barrett on aikaisemmin tehnyt pitkän uran niin liikemaailmassa, yliopistomaailmassa, ilmailussa kuin julkisella alallakin. Hän toimii muun muassa The Aerospace Foundationin hallituksen puheenjohtajana sekä California Institute of Technologyn, Smithsonian-instituutin ja RAND Corporationin hallituksessa.


title: Barbara Barrett

text: Barret on kotoisin Arizonasta, ja pyörittää karjatilaa Montanassa. Opintonsa hän on suorittanut Arizona State University-yliopistossa. Hän on myös pyrkinyt Arizonan kuvernööriksi vuonna 1994.


title: Barbara Barrett

text: Barret pitää ulkoilusta ja liikunnasta. Hän on muun muassa kiivennyt Tansanian Kilimanjaro-vuorelle. Barret on myös ensimmäinen siviilinainen, joka laskeutui F-18 Hornet -hävittäjällä amerikkalaisen lentotukialuksen kannelle. Hän ryhtyi tehtävään todistaakseen, että myös nainen voi suoriutua vaativista taistelulentäjän tehtävistä.


title: No Talk Without the Giant

text: No Talk Without the Giant on Machine Menin kappale ja single yhtyeen kolmannelta ja viimeiseksi jääneeltä albumilta "Circus of Fools". Se julkaistiin 17. tammikuuta 2007.


title: No Talk Without the Giant

text: Kappale debytoi Suomen virallisen singlelistan toisella sijalla, ja pysyi listalla yhteensä kolme viikkoa.


title: Jakob Emanuel Lange

text: Jakob Emanuel Lange (1864-1941) oli tanskalainen sienitieteilijä, joka tutki helttasienten systematiikkaa. Hänen tunnetuin työnsä on viisiosainen "Flora Agaricina Danica", joka esittelee Tanskan helttasienet. Se ilmestyi vuoisna 1914-1936.


title: Jakob Emanuel Lange

text: Professori ja kansanedustaja Morten Lange (1919-2003) oli Jakob Emanuel Langen poika.


title: Jakob Emanuel Lange

text: Sienten tai kasvien tieteellisen nimen jälkeen käytettävä määrittäjän lyhenne J. E. Lange tarkoittaa Jakob Emanuel Langea.


title: CFR Cluj

text: Fotbal Club CFR 1907 Cluj on romanialainen jalkapalloseura, jonka kotipaikka on Cluj-Napoca. Seuran edustusjoukkue pelaa Romanian korkeimmalla sarjatasolla Liga I:ssä.


title: CFR Cluj

text: Lyhenne CFR viittaa Romanian kansalliseen rautatieyhtiöön Căile Ferate Româneen, jonka työntekijät perustivat seuran vuonna 1907 kaupungin kuuluessa vielä Itävalta-Unkariin. Seuran alkuperäinen nimi oli unkarinkielinen Kolozsvári Vasutas Sport Club.


title: CFR Cluj

text: CFR voitti Liga I:n mestaruuden ensimmäistä kertaa historiassaan kaudella 2007–2008, ja katkaisi samalla bukarestilaisjoukkueiden 16 kautta kestäneen mestaruusputken. Samalla kaudella joukkue voitti myös ensimmäisen Romanian cupinsa. Kyseessä oli vasta seuran nykyisen pääsarjahistorian neljäs kausi, ja vielä kuutta vuotta aikaisemmin joukkue pelasi Romanian kolmanneksi korkeimmalla sarjatasolla.


title: CFR Cluj

text: Romanian pääsarjassa joukkue esiintyi aikaisemmin kausilla 1947–1949 ja 1969–1976.


title: CFR Cluj

text: Sarjamestaruuden myötä CFR pääsi suoraan kauden 2008–2009 Mestarien liigan lohkovaiheeseen. Pelatessaan ensimmäistä kertaa eurokentillä vuonna 2005 joukkue herätti pienoista kansainvälistä huomiota etenemällä Intertoto Cupin viimeiselle kierrokselle. Tuolloin se pudotti Athletic Bilbaon ja Saint-Étiennen ennen tappiota Lensille 2012-2013 mestareiden liigassa Cluj pääsi lohkovaiheeseen, mutta jäi kolmanneksi Manchester Unitedin ja Galatasarayn mentyä jatkoon.


title: CFR Cluj

text: Cluj'n pelaajia ovat mm. oikea puolustaja Cristian Panin, keskikentän Rafael Bastos ja maalivahti Nuno Claro.


title: Morten Lange

text: Morten Lange (24. marraskuuta 1919– 10. marraskuuta 2003) oli tanskalainen sienitieteilijä ja poliitikko. Hänen isänsä oli sienitieteilijä Jakob Emanuel Lange. Morten Langesta tuli jo nuorena pohjoisen sienten asiantuntija, ja hän teki ensimmäisen tutkimusmatkansa Grönlantiin jo 1946. Hän on tutkinut kantasienten lisääntymistä. Langen kirjoittamia sienikirjoja on käännetty monille kielille, myös suomeksi.


title: Morten Lange

text: Lange oli politiikassa toimiessaan ensin kommunisti mutta riitautui puoluejohdon kanssa ja oli mukana perustamassa Sosialistista kansanpuoluetta 1959. Hän oli puolueen kansanedustajana 1960–1976. Toimiessaan valtion energianeuvoston puheenjohtajana 1976–1978 hän oli näkyvä ydinvoiman kannattaja.


title: Morten Lange

text: Sienten tai kasvien tieteellisen nimen jälkeen käytettävä määrittäjän lyhenne M. Lange tarkoittaa Morten Langea.


title: Turpasauna

text: Turpasauna on YUP:n vuonna 1990 julkaistu seitsentuumainen EP-levy. Turpasauna on YUP:n ensimmäinen julkaisu, jolla sanoitukset ovat suomenkielisiä. Levyllä myös yhtyeen musiikkityyli muuttui edellisten julkaisujen yksinkertaisesta hardcore punkista huomattavasti progressiivisempaan suuntaan, joskin hardcore-vaikutteita oli yhtyeen musiikissa edelleen jonkin verran. Se oli myös viimeinen äänite, jonka yhtye levytti kolmimiehisellä kokoonpanolla, kosketinsoittaja Tommi Kärkkäisen liityttyä yhtyeeseen samana vuonna. EP julkaistiin omakustanteena SHJ Records-levymerkillä julkaisukoodilla SHJ-007.


title: Turpasauna

text: Turpasauna-EP:n kappaleet on julkaistu CD-muodossa vuonna 1992 julkaistulla kokoelma-albumilla "1990-1992". Kappale ”Kirvesperseet” julkaistiin uudelleennauhoitettuna versiona "Huuda harkiten" -albumilla vuonna 1991.


title: Turpasauna

text: Kaikki kappaleet kirjoittanut YUP, ellei toisin mainita.


title: Darren Ferguson

text: Darren Ferguson (s. 9. helmikuuta 1972 Glasgow) on skotlantilainen entinen jalkapalloilija ja nykyinen valmentaja. Hän on vuodesta 2015 toiminut Doncaster Roversin päävalmentajana.


title: Darren Ferguson

text: Manchester Unitedin kasvatti Ferguson pelasi seuran edustusjoukkueessa 27 ottelua vuosina 1990–1994. Vuosina 1994–1999 hän edusti Wolverhamptonia. Käytyään pelaamassa hetken aikaa lainasopimuksella Hollannissa Sparta Rotterdamissa Ferguson siirtyi Wrexhamiin, missä hän pelasi yli 300 ottelua ja teki yli 50 maalia.


title: Darren Ferguson

text: Tammikuussa 2007 Ferguson siirtyi tuolloin kakkosliigassa pelanneen Peterborough Unitedin pelaajavalmentajaksi. Hän onnistui nostamaan Peterborough'n perättäisinä vuosina kakkosliigasta mestaruussarjaan. Kausi 2009–2010 alkoi Peterborough'lta kuitenkin heikosti ja marraskuussa Ferguson erosi tehtävästään joukkueen oltua sarjassa viimeisenä. Tammikuussa 2010 Ferguson palkattiin mestaruussarjan Preston North Endin uudeksi valmentajaksi. Fergusonin pesti Prestonissa päättyi joulukuun lopulla 2010 potkuihin seuran pudottua mestaruussarjan jumbosijalle. Hän palasi Peterborough'n valmentajaksi tammikuussa 2011, ja nosti seuran kauden päätteeksi takaisin mestaruussarjaan.


title: Darren Ferguson

text: Darren Fergusonin isä on Manchester Unitedin entinen manageri Sir Alex Ferguson.


title: Barxudarlı

text: Barxudarlı (myös Barkhudarli, Barkhudarly, Barkudarly, Barkhudali) on kylä ja yksi Azerbaidžanin viidestä eksklaavista Armeniassa. Armenialainen Tavušin maakunta ympäröi eksklaavia joka puolelta. Pinta-alaa Barxudarlılla on noin 22 neliökilometriä. Eksklaavi kuuluu Qazaxin piirikuntaan. Matkaa varsinaiseen Azerbaidžaniin on eksklaavista parisen kilometriä.


title: Barxudarlı

text: Armenia on kontrolloinut Barxudarlıa ja lähellä sijaitsevaa Yuxarı Əskiparan eksklaavia Vuoristo-Karabahin sodasta lähtien. Azerbaidžan puolestaan otti vastavetona Armenialle kuuluvan Artsvašenin eksklaavin kontrolliinsa.


title: Tricky

text: Tricky, oikealta nimeltään Adrian Nicholas Matthews Thaws, (s. 27. tammikuuta 1968 Bristol) on brittiläinen muusikko. Hänet tunnetaan erikoisesta kuiskauksen tapaisesta laulutyylistään, jossa on vaikutteita myös rapista. Hänen musiikkinsa mielletään trip hopiksi. Tricky on myös toiminut näyttelijänä ja tuottajana. Hän on toiminut monien kuuluisien yhtyeiden ja muusikoiden parissa kuten Damon Albarn (Blur, Gorillaz, The Good, the Bad & the Queen), Garbage, Björk, PJ Harvey, Alanis Morissette, Mos Def, Red Hot Chili Peppers, Tool, Paul Oakenfold, Cyndi Lauper, DMX, Nelly Furtado ja Elvis Costello.


title: Tricky

text: Hän on myös on toiminut vierailijana Massive Attack -yhtyeen kahdella ensimmäisellä albumilla ("Blue Lines" ja "Protection"). Massive Attackin tavoin myös Trickyn musiikki on erittäin synkkää ja melankolista. Hänet tunnetaan varsinkin vuoden 1995 soolodebyytistään "Maxinquaye", joka oli suuri menestys etenkin hänen kotimaassaan Britanniassa.


title: Tricky

text: Trickyn merkittävin elokuvarooli on ollut Jean-Baptiste Emanuel Zorgin kätyrinä nimeltä ”Oikea käsi” elokuvassa "The Fifth Element – puuttuva tekijä" (1997).


title: Hatsola

text: Hatsola on kylä Juvalla Etelä-Savon maakunnassa. Se sijaitsee 7 kilometriä Juvan keskustasta lounaaseen valtatie 5:n läheisyydessä. Hatsola on tunnettu Juvan Luomu Oy meijeristä ja Pennan Liha Oy:n tilateurastamosta ja lihapalvaamosta. Kylällä sijaitsee myös peruskoulu. Hatsola rajoittuu etelässä Maivalan ja Ollikkalan kylään, lännessä Näärinkiin ja pohjoisessa Vehmaaseen.


title: Jim Leighton

text: James (Jim) Leighton (s. 24. heinäkuuta 1958) on skotlantilainen jalkapalloilija, pelipaikaltaan maalivahti.


title: Jim Leighton

text: Leighton pelasi suurimman osan urastaan skotlantilaisessa Aberdeenin joukkueessa vuosina 1978–1988 ja 1997–2000 kaikkiaan 382 liigaottelua. Välissä hän kävi pelaamassa muissa seuroissa kotimaassaan Skotlannissa sekä Englannissa.


title: Jim Leighton

text: 1980-luvun alku oli menestyksekästä aikaa Aberdeenissa. Alex Fergusonin valmentajaman joukkueen luottovahtina toiminut Leighton voitti tuolloin seurassa Skotlannin liigamestaruuden kolmesti (1980, 1984 ja 1985), Skotlannin Cupin neljästi, Skotlannin liigacupin kahdesti ja vuonna 1983 Cup-voittajien Cupin, jonka loppuottelussa kaatui Real Madrid.


title: Jim Leighton

text: Vuonna 1988 Leighton siirtyi Aberdeenista Fergusonin mukana Manchester Unitediin, jossa alku sujui lupaavasti, mutta sittemmin Leightonin epävarmat otteet lisääntyivät ja lopulta Les Sealey vei häneltä ykkösmaalivahdin paikan vuonna 1990. Leighton jumittui kakkosvahdin tontille ja kävi lainalla Arsenalissa, missä ei kuitenkaan pelannut otteluakaan, Readingissä ja Sheffield Unitedissa ennen siirtymistään takaisin Skotlantiin Dundeen joukkueeseen.


title: Jim Leighton

text: Pelattuaan Dundeessa vain yhden kauden ajan Leighton siirtyi Hibernianiin, mikä oli selkeä piristysruiske hänen uralleen. Kaikkiaan hän pelasi seurassa vakituisena ykkösmaalivahtina viiden kauden ajan ennen paluutaan 1997 Aberdeeniin. Aberdeenissa Leighton pelasi aina kauteen 1999/2000 saakka. Hän lopetti uransa tappioon päättyneeseen vuoden 2000 Skotlannin cupin loppuotteluun Glasgow Rangersia vastaan. Ottelussa hän joutui loukkaantumisen takia jättämään kentän kun ottelua oli kulunut vain kolme minuuttia.


title: Jim Leighton

text: Leightonin maajoukkueura alkoi vuonna 1982. Hän kuului jo joukkueen kokoonpanoon 1982 Espanjan MM-kisoissa, mutta ei vielä tuolloin päässyt pelaamaan. Tolppien välissä hän debytoi saman vuoden lokakuussa Itä-Saksaa vastaan ja parin vuoden kuluessa vakiinnutti paikkansa maajoukkueen ykköstorjujana. Hän edusti maataan 1986, 1990 ja 1998 kuluessa. 1990-luvulla maajoukkueen ykkösmaalivahdin paikasta esiintyi jonkinasteista kilpailua Andy Goramin kanssa, mutta arvoturnauksissa Leighton oli aina ykkösvalinta veräjänvartijaksi. Leighton lopetti maajoukkueuransa 40-vuotiaana vuonna 1998.


title: Jim Leighton

text: Kaikkiaan Leighton pelasi maajoukkueessa 91 ottelua ja on ottelujen määrällä kakkosena tilastoissa heti Kenny Dalglishin jälkeen. Hänet on valittu Skotlantilaisen jalkapallon Hall of Fameen.


title: Elmer

text: Elmer on miehen etunimi. Nimi on peräisin muinaisenglantilaisesta nimestä Æðelmær., jonka alkuosa "æðel" merkitsee "jaloa" ja loppuosa "mær" "kuuluisaa".


title: Elmer

text: Suomessa Elmerin nimipäivä on 3. tammikuuta, jolloin on myös Elmon ja Elmerin nimipäivä. Suomessa on vuoden 2009 loppuun mennessä ollut kirjoilla 1 148 Elmeriä.


title: Yumben piirikunta

text: Yumben piirikunta on yksi Ugandan 80 piirikunnasta vuodesta 2001 lähtien. Kuten muut Ugandan piirikunnat, myös Yumben piirikunta on nimetty sen hallinnollisen keskuksen mukaan. Piirikunnan väkiluku on noin 253 325 (2002), joista suurin osa on uskonnoltaan muslimeja (80 %), joka on poikkeus, sillä suurin osa Ugandan väestöstä on kristittyjä. Piirikunnan rajanaapuri on Etelä-Sudanin maakunta Sudanissa.


title: AVS

text: Lyhenteet AVS ja Avs voivat tarkoittaa ainakin seuraavia:


title: Greg Carey

text: Greg Carey on australialainen teatterinäyttelijä ja ääninäyttelijä, jonka tunnetaan vuoden 2003 Turtles-animaation Hunnin äänenä.


title: Greg Carey

text: Carey aloitti näyttelemisen kotimaassaan teatterissa 2001. Sittemmin hän muun muassa esitti pääosaa Miles Gloriousina näytelmässä "A Funny Thing Happened on the Way to the Forum". Carey liittyi myöhemmin Charles Sturt Universityn teatraaliseen tuotantoon Bathurstissa, Uudessa Etelä-Walesissa. Muutettuaan Yhdysvaltoihin hän työskenteli ääninäyttelijänä muun muassa 4Kids Entertainmentin tuotannoissa. Carey on dubannut animea, kuten "One Piece," ja tehnyt alkuperäisäänirooleja animaatioihin sekä videopeleihin.


title: Paul McStay

text: Paul Michael Lyons McStay, lempinimeltään ""The Maestro"", (s. 22. lokakuuta 1964) on skotlantilainen entinen jalkapalloilija, pelipaikaltaan keskikenttäpelaaja. Hän pelasi koko 16 vuotta kestäneen ammattilaisuransa glasgowlaisessa Celticin joukkueessa.


title: Paul McStay

text: Ensimmäisen kerran McStay väläytteli kykyjään vuonna 1980 koulupoikien maaottelussa Englantia vastaan. Wembley-stadionilla pelatussa ottelussa 15-vuotias McStay toimi Skotlannin kapteenina ja johdatti joukkueen 5-3-voittoon. Hän teki itse yhden maalin ja valittiin ottelun parhaaksi pelaajaksi. 1982 McStay johdatti kapteenina Skotlannin alle 18-vuotiaiden maajoukkueen Euroopan mestaruuteen, mikä on yhä ainoa Skotlannin maajoukkueiden saavuttama arvoturnausvoitto.


title: Paul McStay

text: Ensimmäisen liigaottelunsa McStay pelasi Celticin paidassa 30. tammikuuta 1982 Aberdeenia vastaan ja teki joukkueen 3-1-voittoon päättyneessä kamppailussa yhden maalin. Ensimmäisen A-maaottelunsa hän pelasi seuraavana vuonna. 14 vuotta Celticissä pelanneen Roy Aitkenin siirryttyä vuonna 1990 Newcastleen, nousi McStay joukkueen kapteeniksi ja pysytteli seuran kapteenina aina lopettamiseensa, vuoteen 1997 saakka. McStay voitti Celticissä Skotlannin liigamestaruuden kolmesti, Skotlannin cupin neljästi ja liigacupin kerran.


title: Paul McStay

text: Skotlannin maajoukkueesa McStay pelasi vuosina 1983-1997 kaikkiaan 76 ottelua joissa teki yhdeksän maalia. Hän edusti maataan vuosien 1986 ja 1990 MM-lopputurnauksissa ja 1992 EM-kisoissa.


title: Paul McStay

text: McStay ei ole sukunsa ainoa jalkapallon saralla menestynyt jäsen. Hänen isosetänsä Jimmy ja Willie toimivat molemmat urallaan Celticin kapteeneinä. Hänen veljensä Willie ja Raymond ovat myös entisiä Celtic-pelaajia.


title: Saksalainen keittiö

text: Saksalainen keittiö kattaa joukon paikallisia ja alueellisia erikoisuuksia, mutta myös koko saksankieliselle alueelle tyypillisiä yhteisiä piirteitä on.


title: Saksalainen keittiö

text: Lihaa, varsinkin sianlihaa, syödään Saksassa paljon. Sianlihan syöjinä saksalaiset olivat vuonna 2000 maailmassa neljänsiä Tanskan, Tšekin ja Espanjan jälkeen Makkaroita syödään sekä paistettuina että leivän päällä leikkeleinä. Erilaisia makkaroita tunnetaan yli 1 500, ja puolet maan lihankulutuksesta syödään makkaroina.


title: Saksalainen keittiö

text: Saksassa juodaan paljon olutta, joka on siellä niin juhlajuoma kuin seurustelujuomakin. Saksalaisella oluella on pitkät perinteet, ja sen valmistus on lähtöisin keskiajan munkkiluostareista. Baijerissa vietetään vuosittain Oktoberfest-olutjuhlia. Eteläisessä Saksassa tuotetaan viinejä, etenkin valkoviinejä. Tunnetuimpia tuottaja-alueita ovat Mosel, Rheingau ja Rheinhessen. Tärkein rypälelajike on riesling. Frankfurtin alueella tuotetaan paljon omenaviiniä.


title: Saksalainen keittiö

text: Peruna tuli Saksaan Frederik Suuren mukana, ja sitä syödään yleisesti ja monissa muodoissa. Useilla paikkakunnilla järjestetään erityisiä perunafestivaaleja perunannoston aikaan. Hapankaali on säilyttänyt paikkansa suosittuna vihanneslisäkkeenä: saksalaiset syövät sitä vuosittain henkeä kohti 3,2 kiloa, kun Ranskassa kulutus on pienentynyt viidennekseen entisestä ja on enää alle kilon vuodessa.


title: Saksalainen keittiö

text: "Spätzle" on saksalainen pastaruoka, jonka valmistuksessa käytetään enemmän kananmunia kuin muissa pastoissa, ja se on myös tällöin muita nauhapastoja paksumpi. Spätzleiden kanssa syödään usein makkaraa ja linssejä.


title: Saksalainen keittiö

text: "Knöödelit" ovat keitettyjä taikinamöykkyjä, jotka voidaan tehdä perunasta, korppujauhoista tai vehnäjahoista ja munista ja maidosta. Niitä syödään usein keitossa tai liharuoan lisäkkeinä. Itä- ja Pohjois-Saksassa tehdään myös lihatäytteisiä knödeleitä.


title: Sergei Bagapš

text: Sergei Uasyl-ipa Bagapš (, 4. maaliskuuta 1949 Suhumi – 29. toukokuuta 2011 Moskova) oli Georgiasta vuonna 1992 itsenäiseksi julistautuneen ja Venäjän tunnustaman Abhasian toinen presidentti. Hän seurasi tehtävässään maan ensimmäistä presidenttiä Vladislav Ardzinbaa.


title: Sergei Bagapš

text: Bagapš on syntynyt Suhumissa ja elänyt koko ikänsä Abhasiassa. Hän valmistui Suhumista Gruusian valtionyliopiston subtrooppisen maatalouden laitokselta. Hän työskenteli viinikolhoosilla sekä pankin turvallisuusmiehenä. Suoritettuaan varusmiespalveluksensa hänestä tuli paikallisen Komsomolin kouluttaja. Vuonna 1978 Bagapš valittiin Komsomolin Gruusian osaston tiedottajaksi ja 1980 paikallisen komitean johtoon. Vuonna 1982 hänestä tuli Otšamtširan piirin kommunistisen puolueen osaston pääsihteeri. Neuvostoliiton hajoamisen jälkeen Bagapš työskenteli liikemiehenä ja Abhasian hallituksen edustajana Moskovassa.


title: Sergei Bagapš

text:
Bagapš nimitettiin Abhasian pääministeriksi huhtikuussa 1997, jota asemaa hän hoiti joulukuuhun 1999.
Bagapš oli energiaministerinä, kun hän nousi pääehdokkaaksi vuoden 2004 presidentinvaaliin. Alkuvuodesta hän oli perustamassa Yhtenäinen-Abhasia-puoluetta (Аҧсны Акзаара). Heinäkuussa se liittoutui Amtsakhara-liikkeen kanssa asettaen hänet opposition yhteiseksi ehdokkaaksi presidentinvaaliin. Vaalikomissio julisti aluksi vaalien voittajaksi Raul Khadzimban, mutta korkein oikeus tuomitsi Bagapšin voittaneen 50,3 % äänistä. Hadjimban edustajat uhkasivat tällöin vallata oikeusrakennuksen ja Bagapšin kannattajat pitää oman virkaanastujaisseremoniansa tästä huolimatta. KGB-taustaista Hadjimbaa pidettiin Venäjän presidentti Vladimir Putinin suosikkina.


title: Sergei Bagapš

text: Hadjimba ja Bagapš pääsivät viimein sopimukseen vaalien uusimisesta 12. tammikuuta 2005 ja asettuivat ehdolle Bagapš presidenttiehdokkaana ja Hadjimba hänen varapresidenttinään. Bagapš-Hadjimba-vaihtoehto keräsi 91,54 % äänistä.


title: Sergei Bagapš

text: Elokuussa 2008 käytiin Venäjän–Georgian sota, jolloin Abhasia otti haltuunsa siihen kuuluvan alueen kokonaisuudessaan Georgian joukoilta. Venäjän tunnusti Abhasian itsenäiseksi pian tämän jälkeen.


title: Sergei Bagapš

text: Bagapš valittiin toiselle kaudelle joulukuun 2009 vaaleissa. Hän sai ensimmäisellä kierroksella 59,4 % äänistä, kun Khadzimba sai 15,4 %.


title: Sergei Bagapš

text: Bagapš kuoli moskovalaisessa sairaalassa tehtyä syöpäleikkausta seuranneisiin komplikaatioihin toukokuussa 2011. Uusiin vaaleihin saakka Abhasian presidentin tehtäviä hoitaa varapresidentti Aleksandr Ankvab.


title: Maine Road

text: Maine Road oli jalkapallostadion Manchesterissa, Englannissa. Se valmistui vuonna 1923 ja purettiin 2004. Stadion toimi koko olemassaolonsa ajan Manchester Cityn kotikenttänä.


title: Maine Road

text: Maine Road oli valmistuttuaan Englannin toiseksi suurin jalkapallostadion Wembleyn jälkeen. Stadionin ensimmäisessä ottelussa Manchester City voitti 25. elokuuta 1923 Sheffield Unitedin 56 993 katsojan edessä maalein 2–1. Stadionin yleisöennätys oli 84 569 katsojaa FA Cupin 6. kierroksen ottelussa Manchester City–Stoke 3. maaliskuuta 1934. Se on edelleen suurin yleisömäärä Englannin seurajoukkuekilpailuissa Wembleyn ulkopuolella.


title: Maine Road

text: Toisen maailmansodan jälkeen myös Manchester United pelasi kotiottelunsa Maine Roadilla, koska sen kotikenttää Old Traffordia oli pommitettu sodassa. Maine Roadin suurin yleisömäärä liigaotteluissa olikin Unitedin ja Arsenalin ottelusta 17. tammikuuta 1948: 83 260 katsojaa. Se on edelleen suurin yleisömäärä Englannin liigan otteluissa.


title: Maine Road

text: Maine Roadin kapasiteetti pieneni vuosien saatossa rakennustöiden myötä ollen lopulta 35 150. Stadionin viimeisessä otelussa City hävisi 11. toukokuuta 2003 Southamptonille maalein 0–1. Tämän jälkeen City siirtyi nykyiselle kotikentälleen, City of Manchester Stadiumille.


title: Maine Road

text: Englanti pelasi Maine Roadilla kaksi maaottelua: 13. marraskuuta 1946 Englanti hävisi Walesille maalein 0–3. Kaikkien aikojen ensimmäisessä MM-karsintaottelussaan Englanti voitti 16. marraskuuta 1949 Maine Roadilla Pohjois-Irlannin 9–2. Sota-aikana stadionilla pelattiin lisäksi useita muita maaotteluja. Kentällä pelattiin myös rugby league -otteluita, muun muassa lajin mestaruus ratkaistiin Maine Roadilla yksitoista kertaa vuosina 1938–1956.


title: Maine Road

text: Maine Roadilla kuvattiin myös elokuvia ja järjestettiin konsertteja. Stadionilla esiintyivät muun muassa The Rolling Stones, Simple Minds, Queen, Fleetwood Mac, Jean Michel Jarre, Bryan Adams, Dire Straits, David Bowie, Pink Floyd, Prince, Guns N' Roses ja Oasis.


title: Jalal ad-Din Muhammad Balkhi-Rumi

text: Jalāl ad-Dīn Muhammad Rūmī ( 1207–1273) oli persialainen runoilija, islamilainen teologi, lainoppinut ja suufimystikko. Hänet tunnetaan ulkomaisissa yhteyksissä usein lyhyesti nimellä ”Rumi”. Toinen hänestä usein käytetty nimitys on Mawlana tai Mevlana (, ”mestarimme”).


title: Jalal ad-Din Muhammad Balkhi-Rumi

text: Jalal ad-Din Muhammad syntyi Balkhin kaupungissa nykyisessä Afganistanissa. Jalalin isä oli oppinut Baha’addin Valad, joka päätti muuttaa perheensä kanssa Khorasanista länteen, Konyan kaupunkiin nykyisen Turkin alueella. Siellä Jalal asui lähes koko elämänsä, ja kirjoitti runoja modernilla persian kielellä. Niinpä sekä afganistalaiset, turkkilaiset että iranilaiset pitävät häntä omana kansallisena runoilijanaan.


title: Jalal ad-Din Muhammad Balkhi-Rumi

text: Konyassa Jalal ad-Din Muhammad tutustui Faridaddin Attarin töihin ja hänestä kasvoi tämän veroinen suufilainen mystikko. Hänet muistetaan rakkauden ja rauhan lähettiläänä ja pyörivien derviššien liikkeen perustajana. Jalal ad-Din Muhammadin elämän käännekohta oli tutustuminen mystikko Shams-i Tabriziin 1244. Tämä sai Jalal ad-Dinin ryhtymään askeetikoksi ja kirjoittamaan runokokoelman "Divan-i Shams-i Tabrizi" kuvaamaan rakkauttaan Shams-iin ja murhettaan hänen katoamisestaan vuonna 1248.


title: Jalal ad-Din Muhammad Balkhi-Rumi

text: Rumin mausoleumi Konyassa on nähtävyys ja pyhiinvaelluskohde. Siellä käy vuosittain yli kaksi miljoonaa vierasta.


title: Jalal ad-Din Muhammad Balkhi-Rumi

text: Rumista ollaan tekemässä Hollywood-elokuvaa. Projekti aiheutti kohun kesäkuussa 2016, kun käsikirjoittaja David Franzoni sanoi haluavansa Leonardo DiCaprion esittävän Rumia. Vastustajien mielestä valkoinen DiCaprio ei voi esittää persialaista runoilijaa.


title: Nokirousku

text: Nokirousku ("Lactarius lignyotus") on kuperalakkinen samettinukkainen ruskeanmusta rouskulaji. Sen heltat ovat lumivalkoiset ja vanhemmiten harmaanvalkoiset. Jalka on lakin värinen. Maitiaisneste ja malto ovat valkoiset. Maultaan täysin mieto hyvä ruokasieni, eikä se vaadi keittämistä esikäsittelynä. Nokirousku kasvaa kuusen seuralaisena paikoittain Etelä-Suomessa. Nokirousku muistuttaa savurouskua ("Lactarius fuliginosus") ja tammensavurouskua ("Lactarius azonites").


title: Pähkinänrousku

text: Pähkinänrousku ("Lactarius pyrogalus", joskus myös virheellisesti "L. hortensis") on kupera tai laakealakkinen kellanharmaa tai harmaanruskea rouskulaji. Sen heltat ovat kellertävät. Jalka on lakkia vaaleampi. Malto ja maitiaisneste ovat valkoiset. Sieni maistuu polttavan kirpeältä. Rousku kasvaa lehtimetsissä, puistoalueilla ja lehdoissa pähkinäpensaan seurassa. Se on tavallinen Ahvenanmaan ja Etelä-Suomen pähkinälehdoissa.


title: Jalmari Hirvonen

text: Jalmari Johannes Hirvonen (27. elokuuta 1891 Kuopio – 10. syyskuuta 1966) oli suomalainen jääkärikapteeni. Hänen vanhempansa olivat ylikonstaapeli Karl Johan Hirvonen ja Rosa Holopainen. Hänet vihittiin avioliittoon vuonna 1918 Thyra Emilia Kokon kanssa.


title: Jalmari Hirvonen

text: Hirvonen kirjoitti ylioppilaaksi Savonlinnan reaalilyseosta vuonna 1911 ja liittyi Savolaiseen osakuntaan. Opintojaan hän jatkoi syyslukukauden vuonna 1914 ja kevätlukukauden vuonna 1915 Helsingin yliopiston teologisessa tiedekunnassa ja syyslukukauden vuonna 1915 filosofisen tiedekunnan historiallis-kielitieteellisellä osastolla. Hän kävi Haminan taistelukoulun vuonna 1918 ja Yleisesikunnan topografikurssin vuonna 1921.


title: Jalmari Hirvonen

text: Hirvonen liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 7. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hänet siirrettiin pataljoonan 1. komppaniaan 1. marraskuuta 1917.


title: Jalmari Hirvonen

text: Hirvonen astui Suomen armeijan palvelukseen 7. helmikuuta 1918 varavääpeliksi ylennettynä ja saapui Vaasaan aselastia seuranneen komennuskunnan mukana höyrylaiva "S/S Virgolla". Hänet määrättiin sisällissotaa käyvään Valkoiseen armeijaan aluksi varusmestariksi 1. jääkärirykmentin 2. jääkäripataljoonan konekiväärikomppaniaan, josta hänet siirrettiin vääpeliksi 11. maaliskuuta 1918 saman rykmentin 3. jääkäripataljoonan konekiväärikomppaniaan ja edelleen joukkueenjohtajaksi 1. komppaniaan 20. huhtikuuta 1918. Hän otti osaa sisällissodan taisteluihin Tampereella, Kämärällä ja Viipurissa. Hirvonen haavoittui lievästi Tampereella 4. huhtikuuta 1918.


title: Jalmari Hirvonen

text: Hirvonen määrättiin sisällissodan jälkeen 18. kesäkuuta 1918 joukkueenjohtajaksi Kaartin jääkäripataljoonan konekiväärikomppaniaan, josta hänet siirrettiin 20. marraskuuta 1918 joukkueenjohtajaksi Itä-Suomen jalkaväkirykmentti n:o 5:een (nimettiin myöhemmin Pohjois-Savon rykmentiksi) 3. konekiväärikomppaniaan. Edelleen hänet siirrettiin 1. elokuuta 1919 saman komppanian päälliköksi ja 20. marraskuuta 1919 alkaen 1. divisioonan ponttoonikomennuskunnan päällikön apulaiseksi sekä 3. maaliskuuta 1920 ponttoonikomennuskunnan päälliköksi ja 1. kesäkuuta 1920 alkaen taloudenhoitajaksi. Hänet siirrettiin joukkueenjohtajaksi 15. joulukuuta 1920 Pioneeripataljoona 1:een, mistä hänet komennettiin myöhemmin eli 15. lokakuuta 1920 Yleisesikunnan komendantiksi ja 1. maaliskuuta 1921 alkaen takaisin Pioneeripataljoona 1:een, missä hänet määrättiin 2. komppanian päälliköksi. Hirvonen oli avustamassa teoksen Suomen jääkärit sanoin ja kuvin H-osan toimittamista vuosina 1920–1921.


title: Jalmari Hirvonen

text: Armeijasta hän erosi 25. elokuuta 1922 ollen sitä ennen virkavapaalla, jonka aikana hän hoiti Mikkelin suojeluskuntapiirin sotilasohjaajan tehtäviä 10. kesäkuuta – 1. elokuuta 1922 välisen ajan. Sekä aloitti Savonlinnan suojeluskunnan paikallispäällikön tehtävät 1. elokuuta 1922 ja jatkoi tehtävässä armeijasta eronsa jälkeen aina 1. tammikuuta 1923 saakka, jolloin astui Kainuun rajavartioston palvelukseen, jossa hänet määrättiin 1. tammikuuta 1923 Suomussalmen komppanian päälliköksi. Rajavartiostosta hän erosi jo 31. joulukuuta 1923 ja astui uudelleen armeijan vakinaiseen palvelukseen 11. joulukuuta 1925 ja hänet sijoitettiin Tasavallan presidentin sota-asiain kanslian kansliapäällikön nuoremmaksi apulaiseksi ja 5. heinäkuuta 1925 alkaen Helsingin komennuskomppanian päälliköksi sekä 16. syyskuuta 1925 alkaen komppanian päälliköksi Polkupyöräpataljoona 2:n 2. komppaniaan. Toisen kerran hän erosi armeijasta 15. syyskuuta 1926 ja siirtyi lähinnä kirjoittelemaan artikkeleita sanomalehtiin ja päivä- ja aikakauslehtiin, kunnes 1. elokuuta 1935 hän siirtyi Yleisesikunnan keskuskirjastonhoitajan apulaiseksi.


title: Jalmari Hirvonen

text: Hirvonen osallistui talvisotaan pioneeritoimiston toimistoupseerina 11. divisioonan esikunnassa. Jatkosodan puhjettua hänet määrättiin Yleisesikunnankeskuskirjastoon, missä hän palveli vuoteen 1943 saakka jolloin hän erosi vakinaisesta palveluksesta ja siirtyi vapaaehtoiseksi työvelvolliseksi Linnoitusrakennuspataljoona Arhetskåren 2:een, missä toimi kanslistina sodan loppuun saakka. Sotien jälkeen hän toimi vuodesta 1947 alkaen Kauhajoen Säästöpankin Päntäneen konttorin kirjanpitäjänä. Hänet haudattiin Kauhajoelle.


title: Jallun herrasmieslaulut

text: Jallun herrasmieslaulut on EP-levy, joka sisältää tamperelaisten rock-muusikoiden esittämiä pornolauluja. Se tehtiin Jallu-lehden 50-vuotisjuhlan kunniaksi.


title: Jallun herrasmieslaulut

text: Levyllä on muutama vanha kappale uusilla sanoilla, sekä pari kokonaan uutta laulua. Sanoittajina ovat toimineet Mika Peltonen "Peltsi", Heikki Salo, Mika Sundqvist, Pauli Hanhiniemi sekä albumin taiteellinen tuottaja Juri Lindeman. Taustayhtyeenä on Hauli Bros ja "vierailevina herrasmieslaulajina" Pate Mustajärvi, Salo, Hanhiniemi, Sundqvist ja Lindeman. Soittamassa kävivät myös muun muassa Costello Hautamäki, Jyrki Telilä sekä Safka Pekkonen.


title: Jallun herrasmieslaulut

text: Levy on äänitetty Notenet-studiolla Tampereella ja projektin vastaavana tuottajana toimii Jyrki Lahtinen. Lahtinen on ilmoittanut muusikoiden tekevän albumista karaoke-version, mikäli se saa hyvän vastaanoton. Jatko-osakaan ei ole mahdottomuus.


title: Jallun herrasmieslaulut

text: Levy ilmestyi Jallun 50-vuotisjuhlalehden yhteydessä 11. syyskuuta 2008.Sovitukset: Hauli Bros


title: Jallun herrasmieslaulut

text:
The Hauli Bros:
Vierailevat laulajat:
Lisäksi mukana:


title: Raidanrousku

text: Raidanrousku ("Lactarius aspideus") on kupera tai laakealakkinen kellertävä rouskulaji. Lakki on nuorena karvainen ja vanhoissa sienissä kalju. Heltat ovat kellanvaaleat. Jalka on valkoinen tai kellanvalkoinen. Malto ja maitiaisneste ovat valkoiset. Sieni maistuu miedolta tai hiukan kirpeältä. Sieni kasvaa kosteissa paikoissa "Salix"-lajien seuralaisena. Sitä on harvinaisena Keski- ja Etelä-Suomessa.


title: Viitapalsamirousku

text: Viitapalsamirousku ("Lactarius glyciosmus") on kuperalakkinen ja ohutmaltoinen harmaanpunertava rouskulaji. Sen heltat ovat valkoiset tai hieman punaruskeat. Jalka on hoikka ja lakkia vaaleampi. Malto valkeaa ja maitiaisneste pysyvästi vetisenvalkoista. Sieni tuoksuu kookoshiutaleilta ja maistuu aluksi miedolta, mutta jälkimaku on kirpeä. Rousku kasvaa sekametsissä varsinkin koivun seuralaisena hyvin yleisenä koko Suomessa. Mietona maultaan se sopii ruokasieneksi, mutta pienen kokonsa vuoksi sitä voi pitää vähäpätöisenä.


title: Kangaspalsamirousku

text:
Kangaspalsamirousku ("Lactarius mammosus") on ohutmaltoinen ja kuperalakkinen harmaan-tai tummanruskea rouskulaji. Heltat ovat aluksi valkoiset ja muuttuvat myöhemmin kellertäviksi. Jalka on aluksi vaalea ja muuttuu likaisenkeltaiseksi kosketettaessa. Malto on valkeaa samoin kuin maitiaisneste. Sieni maistuu aluksi miedolta ja myöhemmin karvaalta. Se kasvaa havumetsissä varsinkin poronjäkälässä männyn seuralaisena koko maassa.
Kangaspalsamirouskun kanssa samannäköisiä lajeja ovat esimerkiksi kangasrousku, lakritsirousku, pikkurousku ja sikurirousku.


title: Savurousku

text: Savurousku ("Lactarius fuliginosus") on kupera tai laakealakkinen tumman- tai harmaanruskea rouskulaji. Heltat ovat kellanvalkoiset ja vanhemmissa sienissä okranruskeat. Jalka on harmaanruskea. Malto ja maitiaisneste ovat valkoiset. Sieni maistuu miedolta tai vähän kirpeältä. Sieni kasvaa harvakseltaan koko Suomessa lehti- ja sekametsissä.


title: Tammensavurousku

text: Tammensavurousku ("Lactarius azonites") on kupera- tai laakealakkinen harmaanvalkoinen tai harmaanruskea rouskulaji. Sen heltat ovat aluksi kellanvalkoiset ja myöhemmin harmaanruskeat. Jalka on valkea ja vanhemmiten okranvärinen ja kosketuskohdista punertava. Malto on valkoista samoin kuin maitiaisneste. Maku on polttavan kirpeä. Tammensavurousku kasvaa kalkkipitoisissa tammimetsissä meillä harvinaisena Etelä-Suomessa.


title: Tammenrousku

text: Tammenrousku ("Lactarius quietus") on kupera tai laakealakkinen punaruskea tahmealakkinen rouskulaji. Heltat ovat aluksi vaaleat ja vanhemmiten punaruskeat. Jalka on sienessä lakin värinen. Malto on vaalean punaruskeaa. Maitiaisneste on kellanvalkoista. Sieni maistuu melko kirpeälle ja haisee luteelta. Sieni kasvaa harvakseltaan Ahvenanmaalla ja Etelä-Suomessa.


title: András Vilnrotter

text: András Vilnrotter-Babócsy (s. 19. toukokuuta 1967 Budapest, Unkari) on uransa lopettanut unkarilainen jalkapallomaalivahti.


title: András Vilnrotter

text: Vilnrotter siirtyi Suomeen kesällä 1998 pelattuaan sitä ennen Kiinassa ja Unkarissa, jossa hänelle kertyi 169 ottelua maan pääsarjassa. Heti ensimmäisellä kaudellaan hän voitti mestaruuden Hakassa. Myös kahdella seuraavalla kaudella Haka voitti liigan ja Vilnrotter pelasi kaikissa otteluissa. Viimeisellä Haka-kaudella Vilnrotter jäi ilman mitaleita ja seuraavan kauden alussa hän siirtyi HJK:in, jonne oli siirtynyt myös Hakan valmentaja Keith Armstrong.


title: András Vilnrotter

text: Aluksi Vilnrotter hankittiin HJK:in lainalle paikkaamaan loukkaantumisongelmaa. Lainaa jatkettiin myöhemmin kauden loppuun, jonka jälkeen hän teki jatkosopimuksen. HJK:ssa Vilnrotter voitti mestaruuden ensimmäisellä kaudellaan vuonna 2002 ja uusi sen kaudella 2003. Mestaruuskausilla hänet valittiin myös liigan parhaaksi maalivahdiksi. Kaudella 2002 hän teki Veikkausliigan ennätyksen pisimmästä ajasta ilman päästettyä maalia (882 minuuttia). Ennätyksen rikkoi HJK:n Michael Tørnes kaudella 2014. Mestaruuksien lisäksi Vilnrotter on voittanut Suomen Cupin kerran, vuonna 2003 HJK:ssa.


title: András Vilnrotter

text: Lopetettuaan HJK:ssa kauden 2004 jälkeen Vilnrotter siirtyi Ykköseen FC Hämeenlinnaan, jossa hän pelasi kaksi kautta ennen kuin palasi takaisin Unkariin.


title: Etelänmaksarousku

text: Etelänmaksarousku ("Lactarius hepaticus") on kupera, nahanruskea tai kastanjanruskea rouskulaji. Sienen jalka on punaruskea tai tiilenpunainen. Heltat ovat vaaleanruskeat ja vanhemmissa sienissä okranväriset. Heltoissa saattaa olla violetinpunaista sävyä. Maitiaisneste on aluksi valkoista, kellertyy rikinkeltaiseksi muutamissa minuuteissa. Sieni maistuu kirpeän polttavalle. Sieni kasvaa Etelä-ja Keski-Euroopan mäntymetsissä eikä sitä esiinny Suomessa.


title: Oranssirousku

text: Oranssirousku ("Lactarius aurantiacus", syn. "L. mitissimus") on kupera- tai laakealakkinen tahmea ja oranssi rouskulaji. Sienen heltat ovat valkoiset ja niissä on punaista sävyä. Jalka on lakin värinen tai vielä vaaleampi. Maitiaisneste ja malto ovat vaaleita. Sieni maistuu miedolta tai hieman kirpeältä. Oranssirousku kasvaa havumetsissä Etelä- ja Keski-Suomessa.


title: Oranssirousku

text: Oranssirousku muistuttaa pikkurouskua ("Lactarius tabidus").


title: Oranssirousku

text: Oranssirousku on erinomainen ruokasieni. Se ei tarvitse esikäsittelyä. Sitä voidaan joskus luulla lapinrouskuksi, jonka maitiaisneste kuitenkin muuttuu rikinkeltaiseksi


title: Heroon

text: Heroon () on kreikkalais-roomalaisessa arkkitehtuurissa heerokselle omistettu pyhäkkö tai hautamuistomerkki, jossa sankarille voitiin osoittaa kunnioitusta tai harjoittaa häneen liittyvää kulttia.


title: Heroon

text: Antiikin aikana Kreikassa harrastettiin laajalti sankarikultteja. Kaupungit samaistuivat sankareihinsa, ja kultit keskittyivät heroonin ympärille, jossa sankarin luiden uskottiin olevan. Koska heerosten myötämielisyyden uskottiin olevan tärkeää kaupungin hyvinvoinnille, kreikkalaiset kaupungit kävivät kahakoita sankareiden jäämistöjen hallinnasta.


title: Lännenrousku

text: Lännenrousku ("Lactarius fulvissimus" syn. "L. britannicus") on kupera- tai laakealakkinen aprikoosinvärinen tai oranssi rouskulaji. Jalka on punaruskea. Heltat ovat kellanruskeat tai kanelinväriset. Malto ja maitiaisneste ovat valkoista. Sieni maistuu miedolta tai heikosti kirpeältä. Lännenrousku kasvaa Keski- ja Etelä-Euroopassa pyökkien seuralaisena eikä sitä esiinny Suomessa.


title: Pyökkilehtorousku

text: Pyökkilehtorousku ("Lactarius subdulcis") on kupera kanelinruskea tai nahanruskea rouskulaji. Sen jalka on nuijamainen ja lakin värinen. Heltat ovat aluksi valkeat ja muuttuvat vanhemmiten nahanruskeiksi. Viininpunaisia vivahteita voi esiintyä heltoissa. Maitiaisneste on valkoista. Malto on valkeaa tai nahanruskeaa. Sieni maistuu miedolta tai vähän kirpeältä. Sieni kasvaa lehtimetsissä varsinkin pyökin seuralaisena. Sitä saattaa esiintyä Suomessakin.


title: Adyton

text: Adyton (, , ”luoksepääsemätön”) oli antiikin kreikkalaisissa temppeleissä cellan takana sijaitseva kaikkein pyhin.


title: Adyton

text: Adyton oli useimmiten pieni huone cellan sisäänkäynnistä nähden kauimmassa päässä. Adytoniin oli pääsy ainoastaan papeilla, ja usein sinne oli sijoitettu palvottavan jumalan kuva.


title: Willie Miller

text: Willie Miller (s. 2. toukokuuta 1955) on skotlantilainen entinen jalkapalloilija, pelipaikaltaan toppari.


title: Willie Miller

text: Miller pelasi koko uransa Aberdeenin joukkueessa. Hän liittyi seuraan 16-vuotiaana vuonna 1971 ja vuonna 1975 nousi joukkueen kapteeniksi. Miller pelasi uransa alkuaikoina hyökkäyspäässä, mutta siirtyi nopeasti puolustajaksi. Miller tunnetaan erityisen hyvin kovaa taklaavana puolustajana, joka aisaparinsa Alex McLeishin kanssa muodosti merkittävän tukipilarin Alex Fergusonin valmentaman joukkueen 1980-luvun suurmenestyksestä. Menestyksen kruunuksi nousi voitto Real Madridista vuoden 1983 cup-voittajien cupin loppuottelussa. Samaisena vuonna Aberdeenille hävinneen Bayern Münchenin tähtihyökkääjä Karl-Heinz Rummenigge totesi myöhemmin Millerin olleen paras puolustaja, jota vastaan hän on koskaan pelannut.


title: Willie Miller

text: Miller lopetti peliuransa loukkaantumisen takia vuonna 1990. Kaikkiaan hän pelasi Aberdeenissa ennätykselliset 556 ottelua. Skotlannin maajoukkueessa hän pelasi kaikkiaan 65 ottelua ja edusti maataan 1982 ja 1986 MM-lopputurnauksissa, joista jälkimmäisessä joukkueen kapteenina.


title: Willie Miller

text: Pelaajauransa jälkeen Miller toimi Aberdeenin managerina vuosina 1992–1995. Sittemmin hän on toiminut jalkapallokommentaattorina.


title: Bror Hofman

text: Bror Gabriel Hofman (21. helmikuuta 1892 Hamina – 28. syyskuuta 1932) oli suomalainen jääkärikapteeni. Hänen vanhempansa olivat voimistelunopettaja John Holman ja Ida Wilhelmina Mannelin. Hänet vihittiin avioliittoon vuonna 1921 Ester Stoorin kanssa.


title: Bror Hofman

text: Hofman kävi kolme luokkaa Haminan suomalaista yhteiskoulua ja suoritti yksityisesti seitsemännen luokan Vaasan ruotsalaisessa yhteiskoulussa vuonna 1925.


title: Bror Hofman

text: Tämä haminalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 23. marraskuuta 1915. Hofman otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti Saksassa olonsa aikana Libaussa järjestetyn Sotakoulun B-kurssin vuonna 1917.


title: Bror Hofman

text: Hofman astui Suomen armeijan palvelukseen 7. helmikuuta 1918 varavääpeliksi ylennettynä ja saapui 3. maaliskuuta 1918 aselastia seuranneen komennuskunnan mukana höyrylaiva S/S Virgolla Vaasaan. Hänet määrättiin sisällissotaa käyvään Valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 2. komppaniaan ja hän osallistui sisällissodan taisteluihin Lempäälässä, Vuohiniemellä, Kukossa ja Kelhossa sekä Kämärän asemalla. Hän haavoittui Lempäälässä 27. maaliskuuta 1918 ja Kämärällä 24. huhtikuuta 1918.


title: Bror Hofman

text: Hofman siirrettiin sisällissodan jälkeen 15. kesäkuuta 1918 Helsingin komendanttihallitukseen, josta hänet siirrettiin edelleen 15. elokuuta 1918 Kaartin jääkäripataljoonaan, missä hän toimi eri komppanioissa nuorempana upseerina. Pataljoonan rahastonhoitajaksi hänet määrättiin 16. toukokuuta 1919, josta hänet siirrettiin toukokuussa vuonna 1921 ensin komppanianpäälliköksi Kajaanin sissipataljoonaan ja 25. huhtikuuta 1923 alkaen Kaartin jääkäripataljoonan 2. komppaniaan. Pataljoonan talouspäälliköksi hänet nimitettiin 27. lokakuuta 1926, josta tehtävästä hän erosi vakinaisesta palveluksesta 27. helmikuuta 1929. Hänet haudattiin Vaasaan.


title: Paul Lake

text: Paul Anthony Lake (s. 28. lokakuuta 1968 Manchester) on entinen englantilainen jalkapalloilija, joka edusti koko ammattilaisuransa ajan Manchester Cityä.


title: Paul Lake

text: Manchester Cityn kykyjenetsijä Ken Barnes kiinnostui Lakesta tämän pelatessa kymmenvuotiaana kaksi, kolme vuotta itseään vanhempia vastaan. Teinivuosinaan Lake liittyi Blue Star -joukkueeseen, jolla oli vahva yhteys Manchester Cityyn. Myös Manchester United tahtoi Laken riveihinsä, mutta hän halusi mieluummin edustaa kannattamaansa Cityä.